نێچیرڤان بارزانی: حكوومه‌تی عیراق پێچه‌وانه‌ی ده‌ستوور ڕه‌فتار ده‌كات\nدووشەممە, 13 تشرینی دووەم 2017 19:16\nزاری كرمانجی : دوای كۆبوونه‌وه‌ی ئه‌مڕۆ دووشه‌ممه 13/11/2017ی ئه‌نجومه‌نی وه‌زیرانی هه‌رێمی كوردستان، له كۆنگره‌یه‌كی ڕۆژنامه‌وانیدا به‌ڕێز نێچیرڤان بارزانی سه‌رۆك وه‌زیرانی هه‌رێمی كوردستان، ناوه‌ڕۆكی كۆبوونه‌وه و چه‌ند پرسێكی دیكه‌ی په‌یوه‌ست به هه‌رێمی كوردستان و ناوچه‌كه‌ی خسته ڕوو.\nهه‌روه‌ها گوتی: "ده‌مه‌وێ لێره‌وه سوپاسی خۆم ئاراسته‌ی ده‌زگا‌ی (ئافاد)ی توركی و نووسینگه‌ی به‌ڕێز سه‌رۆك كۆمار و جه‌نابی سه‌رۆك كۆماری توركیا بكه‌م، هه‌ر ئه‌وه له‌وان چاوه‌ڕوان ده‌كرێت كه له ڕۆژه سه‌خته‌كاندا یارمه‌تیی هه‌رێمی كوردستانیان داوه و به سوپاسه‌وه ئه‌مجاره هه‌ر له ساته سه‌ره‌تاییه‌كانی دروستبوونی ئه‌و ڕووداوه‌وه ده‌ستبه‌جێ بڕیاری خۆیان بۆ هاوكاری و یارمه‌تیدانی لێقه‌وماوان جێبه‌جێ كرد. ده‌مه‌وێ سوپاسی ده‌زگاكانی كارگێڕیی پارێزگای سلێمانی و گه‌رمیان بكه‌م كه له دوێنێ شه‌وه‌وه پۆلیس، ئاسایش، فریاكه‌وتن و هه‌موو ده‌زگاكانی دیكه به‌یه‌كه‌وه به‌ره‌و شوێنه لێقه‌وماوه‌كان چوون و ده‌ستیان به خزمه‌تكردنی هاووڵاتیانی لێقه‌وماوی هه‌رێمی كوردستان كردووه".\nده‌رباره‌ی پرسی سه‌ردانی شاندی حكوومه‌ت بۆ لای بزووتنه‌وه‌ی گۆڕان و وه‌رگرتنی خاڵه ئه‌رێنییه‌كانی پاكێجه‌كه‌یان و دانه‌وه‌ی قه‌رزی دانه غاز له‌لایه‌ن كۆمپانیای ڕۆسنه‌فته‌وه، به‌ڕێز سه‌رۆك وه‌زیران گوتی: "نازانم پاكێجی گۆڕان چییه و نه‌مدیوه، حكوومه‌تی ئێستا خۆی كاتییه، هه‌شت مانگ ماوه‌ی كاری په‌رله‌مان درێژكراوه‌ته‌وه و ده‌بێت له‌و ماوه‌یه‌دا هه‌ڵبژاردن ئه‌نجام بدرێت و هه‌ر بۆچوونێك و دیدگایه‌ك كه بتوانێت یارمه‌تیی دۆخی ئێستای هه‌رێمی كوردستان بدات، لێكۆڵینه‌وه‌ی له‌سه‌ر ده‌كه‌ین و ئاماده‌ین گوێ له هه‌موو بیروبۆچوونه‌كان بگرین. بڕیار وایه وه‌ك پارتی دیموكراتی كوردستان سه‌ردانی گۆڕان بكرێت و ئه‌گه‌ر په‌یوه‌ندیش نه‌كرابێت، ئه‌وا په‌یوه‌ندییان له‌گه‌ڵ ده‌كرێته‌وه و وه‌كو دوو حزب له‌گه‌ڵ یه‌كتری داده‌نیشن. سه‌باره‌ت به بابه‌تی دانا غاز، ئێمه كێشه‌یه‌كمان له‌گه‌ڵ دانا غاز هه‌بوو و له له‌نده‌ن چوو بۆ دادگا و دواتر له‌گه‌ڵیان ڕێككه‌وتین و كێشه‌كان چاره‌سه‌ر كرا و بێگومان كۆمپانیای ڕۆسنه‌فتیش بۆ چاره‌سه‌ركردنی ئه‌و كێشانه له‌گه‌ڵ دانا غاز، یارمه‌تیده‌ر بوو".\nده‌رباره‌ی ده‌نگۆی هه‌وڵی سه‌ردانیان بۆ توركیا و هاوكارییه‌كانی حكوومه‌تی عیراق بۆ لێقه‌وماوانی بوومه‌له‌رزه و سه‌ردانی تیمه ته‌كنیكییه‌كانی هه‌رێم بۆ به‌غدا و ده‌نگۆی پێدانی ملیارێك دۆلار له‌لایه‌ن ڕۆسنه‌فته‌وه به هه‌رێمی كوردستان و به‌رده‌وامیی دابه‌شكردنی مووچه له مانگه‌كانی داهاتوودا، به‌ڕێزیان گوتی: "مووچه‌ی مووچه‌خۆرانی هه‌رێمی كوردستان هی ئه‌و مانگه و مانگێكی دیكه‌ش دابه‌ش ده‌كرێت و ئێستا ئه‌گه‌ر هی ئه‌و مانگه ته‌واو بوو ده‌ست به دابه‌شكردنی مووچه‌ی مانگێكی دیكه‌ش ده‌كه‌ین. ئایا ڕۆسنه‌فت ملیارێك دۆلاری به حكوومه‌تی هه‌رێمی كوردستان داوه؟ نه‌خێر شتی وا نه‌بووه، به‌ڵكو به‌پێی ڕێككه‌وتنێك كه پێشتر ئێمه له‌گه‌ڵ ئه‌وان هه‌مانبووه هه‌ندێك پاره‌ی به هه‌رێمی كوردستان داوه و هیچ پاره‌یه‌كی دیكه‌ی به هه‌رێمی كوردستان نه‌داوه. سه‌باره‌ت به بابه‌تی توركیا، توركیا دراوسێی ئێمه‌یه، هه‌وڵه‌كانمان هه‌میشه وابووه كه خواستمان بووه سه‌ردانی وڵاتانی دراوسێ بكه‌ین و په‌یوه‌ندییه‌كی باشمان له‌گه‌ڵیان هه‌بێت، بێگومان ئه‌گه‌ر ئه‌و زه‌مینه‌یه بڕه‌خسێ بۆ سه‌ردانی توركیا، ئێمه پێمانخۆش ده‌بێت و ئاماده‌ین سه‌ردانی توركیا بكه‌ین، به‌ڵام هیچ هه‌وڵێكی وا نییه كه بڵێیت شكستی هێناوه به‌و شێوه‌یه‌ی كه جه‌نابت باسی ده‌كه‌ی، پێمانخۆشه سه‌ردان بكه‌ین و ئه‌گه‌ر بكرێت ده‌چین. سه‌باره‌ت به هاوكارییه‌كانی به‌غدا بۆ لێقه‌وماوانی بوومه‌له‌رزه، به‌ڕێز وه‌زیری ته‌ندروستیی عیراق په‌یوه‌ندی به به‌ڕێز وه‌زیری ته‌ندروستیی هه‌رێمی كوردستانه‌وه كردووه و داوای لیستی بریندار و زیانه‌كانی كردووه و هاوكارییه‌كانی به‌غدا هه‌ر ئه‌وه‌نده و له‌و چوارچێوه‌یه‌دا بووه. پێویسته كێشه‌كان له نێوان هه‌ولێر و به‌غدا له‌سه‌ر بنه‌مای ده‌ستووری عیراق چاره‌سه‌ر بكرێن، كه باسی سه‌ردانی تیمی ته‌كنیكی ده‌كرێت، ئه‌و تیمانه‌ن كه شاره‌زاییان هه‌یه و پێویستیمان به تیمی یاسایی و دارایی هه‌یه و ئه‌مانه‌ن كه ده‌بێت گفتوگۆی جددی له‌گه‌ل هاوبه‌شه‌كانیان له به‌غدا بكه‌ن".\nده‌رباره‌ی هه‌وڵه‌كانی ئه‌مه‌ریكا بۆ لێك نزیككردنه‌وه‌ی هه‌ولێر و به‌غدا و گۆڕانی هه‌ڵوێستی حكوومه‌تی به‌غدا سه‌باره‌ت به هه‌رێمی كوردستان و چالاككردنه‌وه‌ی نووسینگه‌ی هه‌ماهه‌نگیی حكوومه‌تی هه‌رێمی كوردستان له به‌غدا و بێده‌نگیی وه‌زاره‌تی ڕۆشنبیری و حكوومه‌تی هه‌رێم سه‌باره‌ت به بڕیاره‌كانی به‌غدا بۆ قه‌ده‌غه‌كردنی كار و چالاكیی چه‌ند ده‌زگایه‌كی میدیایی، به‌ڕێز نێچیرڤان بارزانی گوتی: "سه‌باره‌ت به هه‌ڵوێستی به‌غدا كه ڕایانگه‌یاندوه مامه‌ڵه له‌گه‌ڵ قه‌واره‌ی هه‌رێمی كوردستان ده‌كه‌ن، ئه‌وه مافێكی ده‌ستووریی ئێمه‌یه و ده‌ستووری عیراق به‌و شێوه‌یه پێناسه‌ی هه‌رێمی كوردستانی كردووه و مامه‌ڵه‌كردن له‌گه‌ڵ پارێزگاكان كارێكی ده‌ستووری نییه و سیاسه‌ته ڕاست و دروسته‌كه‌ش ئه‌وه‌یه، به‌ڵام ئه‌گه‌ر بێینه سه‌ر ئه‌و كارانه‌ی ئێستا ئه‌وان ده‌یكه‌ن، سێ نموونه‌تان بۆ ده‌هێنمه‌وه كه پێچه‌وانه‌ی ئه‌و قسانه‌ن. یه‌كه‌میان له ڕه‌شنووسی یاسای بودجه‌ی عیراقدا و ئه‌و ده‌سته‌واژه‌ی كه به‌كار هاتووه پێچه‌وانه‌ی ئه‌مه‌یه. دووهه‌م لادانی ئه‌و ڕاگه‌یاندنه‌ی كه پێشتر له ده‌سته‌ی ڕاگه‌یاندنی عیراق هه‌بووه كه گوتوویانه سێ پارێزگاكه، ئه‌مه‌ش پێچه‌وانه‌ی ده‌ستووره چونكه هه‌رێمی كوردستان یه‌ك قه‌واره‌ی سیاسییه. سێیه‌م گشتاندندێك له وه‌زاره‌تی ده‌ره‌وه‌ی عیراق ده‌رچووه بۆ هه‌ر كه‌سێك بیه‌وێ بچێت بۆ مۆڵه‌ت ده‌بێت بنووسێت ده‌چێت بۆ كام پارێزگا، نابێت بنووسرێت بۆ هه‌رێمی كوردستان ده‌چێت!، ئه‌مانه هه‌مووی خۆی پێچه‌وانه‌ی ئه‌م قسانه‌یه كه چۆن ڕێز له‌و ده‌ستووره ده‌گرن و پێچه‌وانه‌ی ئه‌وه‌یه كه ڕێز بۆ ئه‌و قه‌واره سیاسییه داده‌نێن كه پێی ده‌ڵێن هه‌رێمی كوردستانی عیراق. به‌داخه‌وه سیاسه‌تی ئێستا مه‌سه‌له نه ڕیفراندۆمه و نه هیچ، ئه‌و سیاسه‌ته‌ی كه ئێستا ئێمه ده‌یبینین هه‌ڵوه‌شاندنه‌وه‌ی قه‌واره‌ی سیاسیی هه‌رێمی كوردستانه، ئه‌مه‌یان ترسناكه و ته‌نیا بۆ حزبێكی سیاسیش نییه، به‌ڵكو بۆ هه‌موو هه‌رێمی كوردستانه به هه‌موو پێكهاته‌كانییه‌وه، هیوادارین و داوا ده‌كه‌ین و پێمان وایه و دووپاتیشی ده‌كه‌ینه‌وه كه ده‌بێت كێشه‌كانی ئێمه له‌سه‌ر بنه‌مای ده‌ستوور چاره‌سه‌ر بكرێن كه گه‌لی عیراق ده‌نگیان پێداوه، ده‌مانه‌وێت گفتوگۆیه‌كی جددی له‌سه‌ر ئه‌و بنه‌مایه بكه‌ین و ئه‌وه‌ش له به‌غدا چاوه‌ڕوان ده‌كه‌ین پابه‌ندی ئه‌و ده‌ستووره بێت و جێبه‌جێ بكات. زۆر بڕیاری كه ده‌رده‌كرێن ناده‌ستوورین، زۆر له‌و بڕیارانه‌ی له په‌رله‌مانی عیراق دژی هه‌رێمی كوردستان ده‌ركراون، ناده‌ستوورین و ده‌ستوور ڕێگه نادات به‌م شێوه‌یه مامه‌ڵه له‌گه‌ڵ هه‌رێمی كوردستاندا بكرێت، كاتێك باسی ده‌ستوور ده‌كه‌ن بۆ ئه‌و ماددانه‌یه كه له به‌رژوه‌ندیی خۆیاندایه، ئه‌گه‌ر له به‌رژوه‌ندیی خۆیاندا نه‌بێت باسی ده‌ستوور ناكرێت، ده‌بێت هه‌موو مادده ده‌ستوورییه‌كان وه‌ك خۆی ببینرێن. سه‌باره‌ت به هه‌وڵه‌كانی ئه‌مه‌ریكاش، به سوپاسه‌وه ده‌ڕوانینه ئه‌و هه‌وڵانه‌ی كه ئێستا ده‌رباره‌ی ده‌ستپێكردنی گفتوگۆ هه‌یه، به‌ڵام تا ئه‌و كاته‌ی ئێمه قسه‌ی تێدا ده‌كه‌ین هیچ واده‌یه‌ك بۆ ده‌ستپێكردنی گفتوگۆ دیار نییه. ئه‌گه‌ر دانوستانی ئێمه له‌گه‌ڵ به‌غدا ده‌ستپێبكاته‌وه، ئه‌و نووسینگه‌یه‌ی له به‌غدا هه‌مانه ده‌بێت گرنگی پێبدرێت و زۆر چالاكتر ببێته‌وه. سه‌باره‌ت به قه‌ده‌غه‌كردنی كاری چه‌ند ده‌زگایه‌كی میدیاییش، ئێمه پێمان وایه ئه‌وه كارێكی دروست نییه و هیوادارین ئه‌م بابه‌ته چاره‌سه‌ر بكرێت".


***** ***** گەنجێک بۆ بەجێهێنانی فەریزەی حەج بە بایسکیل 22 وڵات دەبڕێت ***** ***** شێخ عەزیزی شێخ بابا رەسولی توران کۆچی دوایی کردو یەکێتی زانایان پرسەنامەیەک رادەگەیەنێ ***** ***** مامۆستا مەلا ئەحمەد بەرسرینی کۆچی دوایی کرد ***** ***** پرسەنامە: مامۆستا مەلا سەلیم وەیسی رەزیکی کۆچی دوایی کرد ***** ***** پەیامی پیرۆزبایی یەکێتی زانایان بە بۆنەی جەژنی قوربانی پیرۆزەوە ***** ***** لقی شقلاوەی زانایان پێشوازی لەلقی 24 سەفینی پ د ک دەکات ***** ***** لقی شارەزووری یەکێتی زانایان کۆبوونەوەیەک ساز دەکات ***** ***** لقی پشدەری یەکێتی زانایان دڵنیایی دەدات قەسابخانەی قەڵادزێ لەڕوی شەرعەوە سەربڕینەکەیان شەرعی و حەڵاڵە ***** ***** لەهەمبەر سوکایەتیەکان یەكێتی زانایان پەیامێک بڵاو دەکاتەوە ***** ***** مامۆستا شێخ حسین پیرخدری دەربەندیخان کۆچی دوایی کردو یەکێتی زانایان پرسەنامەیەک ئاراستەی خانەوادەکەی دەکات ***** ***** دوای 86 ساڵ له گۆڕینی مزگه‌وتی ئه‌یا سۆفیا بۆ مۆزه‌خانه کرایەوە مزگەوت ***** ***** مزگەوتەکان بەرووی نوێژخوێنان کرانەوە\nئه‌نجومه‌نی باڵای فه‌توا: له‌باره‌ی پاره‌ی وه‌رگیراوه‌ی (گوندی كۆری‌و هاوشێوه‌كانی) فه‌توایه‌ك ده‌رده‌كات\nبه‌رواری دابه‌زاندن: 25/06/2019 : 19:44:49\nله دانیشتنی ئه‌مرۆ 25ی6ی2019یدا ئه‌نجومه‌نی باڵای فه‌توای هه‌رێم سه‌باره‌ت به مامه‌ڵه‌ی ئه‌م دواییه‌ی گوندی كۆری‌و هاوشێوه‌كانی فه‌توایه‌كی ده‌ركرد.\nئه‌وه‌ش دوای ئه‌وه‌هات كه ژماره‌یه‌ك هاوڵاتی پرسیاری ئه‌وه‌یان ئاراسته‌ی ئه‌نجومه‌نی باڵای فه‌توا كرد بوو، كه ئایا زه‌كات له‌و بڕه پاره‌یه ده‌كه‌وێت كه به‌ژداربووانی پرۆژه‌ی نیشته‌جێبوونی گوندی كۆری وه‌ریان گرتۆته‌وه؟\nفه‌توایه‌كه له پێنج خاڵ پێكهاتووه‌و له به‌شێكیدا هاتووه: ئه‌و بڕه پاره‌ی كه دراوه به كۆمپانیا وه‌ك قیستی یه‌كه‌م له موڵكیه‌تی كڕیاره‌كه ده‌رچووه‌و زه‌كاتی لێ ناكه‌وێت.\nله‌به‌شێكی تری هاتووه: گرێبه‌ستی نێوان كۆمپانیا‌و هاوڵاتیانی له‌م چه‌شنه‌ی گرێبه‌سته‌ی گوندی كۆری له‌شاری هه‌ولێر له جۆری گرێبه‌ستی (استصناع) واته (به‌دورستدان)، بۆیه ئه‌و بڕه پاره‌ی كه له قیستی یه‌كه‌مدا دراوه قه‌رز نه‌بووه هه‌تا زه‌كاتی لێ بدرێت.\nبۆ بینینی ده‌قی فه‌توایه‌كه ده‌توانن كلیك له‌سه ئه‌م لینكه‌ی خواره‌وه بكه‌ن:\nژماره‌ی سه‌ردان : 7044312


مه‌سرور بارزانی...سیاسه‌تێكی واقیعی و پڕمتمانه\n2017-01-09 [12:02 PM]\nنووسینی: شه‌هلا عه‌زیز\nكورد له‌مێژووی خۆیدا سه‌ركرده و كاریزكای گه‌وره‌ی به‌خۆیه‌وه بینیوه، ئه‌وانه بوون به‌به‌شێك له‌مێژووی نه‌ته‌وه‌یی كورد و جێده‌ستیان به‌مێژوه‌وه دیاره، له‌ساتی ئێستاشدا گۆڕه‌پانی سیاسی كوردستان خاڵی نیه له سیاسه‌تكارو سه‌ركرده‌ی سیاسی، كه هه‌ر یه‌كه وبه ئایدیا و بیری خۆی سه‌رگه‌رمی خه‌باتی سیاسیه، یه‌كێك له‌و سه‌ركرده گه‌نجانه ڕێزدار مه‌سرور بارزانیه.\nمه‌سرور بارزانی كه قاڵبووی خه‌باتی كوردایه‌تی و نیشتمانی كوردستانه، خودان بیرێكی سیاسی فراوان و دورمه‌ودایه و سه‌رچاوه‌ی بیری ئه‌و ده‌گه‌ڕێته‌وه كانیاوی خه‌باتی پارتیزانانه و شۆڕشگێڕی چه‌كداری كوردستان له سایه‌ی سه‌ركرده‌ی كاریزما مسته‌فا بارزانی و زنجیره خه‌باتگێڕه‌كانی ئه‌و خانه‌واده‌یه‌دا.\nله حاڵه‌تی ئێستادا دۆزی كورد به‌ته‌واوی گه‌شه‌ی كردووه و به‌ره‌وپێشچووه، له ئاستی نێوده‌وڵه‌تی مه‌سه‌له‌ی كورد له‌وه ده‌رچووه نكولی لێ بكرێت، ئێستا سه‌رده‌می لۆبی كردنه بۆ دروستكردنی دانپیانان ومانه‌وه‌ی ئه‌به‌دی له سایه‌ی خودی كورددا، مه‌سرور بارزانی به‌و توانای و لێهاتووییه سه‌رده‌می ومۆدێرنه‌یه‌ی كه‌هه‌یه‌تی نوانیویه‌تی مه‌سه‌له‌ی لۆبی كردن بۆ گواستنه‌وه‌ی هه‌رێمی كوردستان بۆ ده‌وڵه‌تی سه‌ربه‌خۆ بگوازێته‌وه قۆناغێكی ته‌واو پێشكه‌وتوو وگه‌شه‌سه‌ندوو.\nئێستا ناوه‌نده‌كانی بڕیاری نێوده‌وڵه‌تی له‌شێوه‌ی ئه‌مریكا و وڵاتانی كاریگه‌ری ئه‌وروپا به‌گرنگیه‌وه له‌ڕۆڵ و پێگه‌ی ئه‌م سه‌ركرده‌یه ده‌ڕوانن، هه‌ر بۆیه ئه‌م زاته له كه‌سه یه‌كه‌مه‌كانی پرسپێكردنه له‌هه‌نگاوی به‌شێكی زۆر له‌ناوه‌نده‌كانی بڕیاری ئه‌و وڵاتانه‌دا، به‌تایبه‌تی ناوه‌نده ئه‌كادیمی و واقیعبینه‌كان، كه ئه‌داتی دروستكردنی سیاسه‌تی ئه‌و وڵاتانانه‌ن.\nسێكته‌ری پڕبایه‌خی ئه‌من و ئاسایش له‌هه‌رێمی كوردستان له‌ده‌ستی مه‌سرور بارزانیدایه، ئه‌م سێكته‌ره له‌هه‌موو وڵاتێكی جیهاندا به‌ردی بناغه‌ی پێشكه‌وتن و به‌ره‌وپێشچوونه، بۆئه‌وه‌ی هه‌ر لایه‌نێكی تر گه‌شه بكات ده‌بێت سه‌ره‌تا هێمنی و ئاسایش به‌رقه‌راربكرێت، ئیدی له‌وێوه بواره‌كانی تری كۆمه‌ڵگا ده‌ستبه‌گه‌شه‌ده‌كه‌ن و به‌پێچه‌وانه‌شه‌وه له حاڵه‌تی خراپی باری ئه‌منیدا هیچ گه‌شه‌یه‌ك ڕوونادات ئه‌گه‌رچی كه‌ره‌سته‌كانی تریش فه‌راهه‌م بكرێن، جا ئا لێره‌وه ڕۆڵی میحوه‌ری مه‌سرور بارزانی به‌ڕوونی ده‌رده‌كه‌وێت.\nله‌هه‌رێمی كوردستان له‌به‌ر مه‌بنای سیاسه‌ت و ستراتیجی ئه‌منی مه‌سرور بارزانیدا، سه‌ره‌ڕای هه‌بوونی زۆر كێشه وته‌نانه‌ت ئاڵۆزی سیاسی و ته‌نانه‌ت شه‌ڕی تیرۆر وهێرشی داعش، به‌ڵام هێمنی و ئاسایشی كوردستان بناغه‌یه‌كی ئه‌وه‌نده به‌هێزی هه‌یه به‌هیچ كلۆجێك نه‌كه‌وتووه‌ته له‌رزه، ئه‌م ستراتیجه به‌هێزه ئه‌منیه‌ی یارزانی كوڕ وای كردووه كه متمانه‌ی ئه‌منی وڵاتانی زلهێزیش به‌ده‌ست بهێنێت، بۆیه به‌وپه‌ڕی متمانه‌وه هاوكارو هه‌ماهه‌نگ بوون له‌گه‌ڵ ئه‌نجومه‌نی ئاسایشی هه‌رێمی كوردستان و داموده‌زگاكانیدا، له‌سایه‌ی ئه‌م ستراتیجه‌دا هه‌رێمی كوردستان وه‌ك تاكه ناوچه ئارامه‌كه‌ی عێراق و ته‌نانه‌ت ناوچه‌كه‌ش داده‌نرێت، و له‌حاڵه‌ته هه‌ره هه‌ستیاره‌كانیشدا ئه‌م هێمنایه‌تیه نه‌بووته جێگه‌ی گومانی ده‌ره‌وه و وڵاتانی دۆستی كورد، هه‌ر بۆیه ناوه‌نده ئه‌كادیمیه‌كانی له‌وێنه‌ی زانكۆی ئه‌مریكی كوردستان له ئان و ساتی شه‌ڕی داعشدا دێنه دهۆك و له‌سایه‌ی پاراستنی مه‌سروربارزانیدا لقێكی زانكۆكه‌یان ده‌كه‌نه‌وه و ئه‌و په‌یامه به‌جیهان ده‌گه‌یه‌نن كه داعش سه‌ره‌ڕای دڕنده‌ییه‌كه‌ی توانای بڕینی ئه‌و ناوچه ئه‌منیه‌ی نیه كه مه‌سرور بارزانی ستراتیجه‌كه‌ی داڕشتووه.\nبۆ دامه‌زراندنی ده‌وڵه‌ت و به‌ڕێوه‌بردنی هه‌رئیداره‌یه‌ك هه‌بوونی ئه‌من وسه‌قامگیری مه‌رجی له‌پێشینه‌ن و مه‌رجی خۆڕاگری ئه‌و ده‌وڵه‌ته‌ن، جا ئه‌گه‌ر وه‌ك مه‌رجی له‌پێشینه توانرا پێش هه‌نگاونان به‌ره‌و ده‌وڵه‌ت ئاسایشێكی باش و سیاسه‌تێكی حه‌كیمانه په‌یڕه‌وبكرێت، ئه‌وا مه‌رجێكی گرنگی ده‌وڵه‌ت و ئیداره‌ی سه‌ركه‌وتوو هاتووه‌ته‌جێ، ئێستا له‌كوردستان ئێمه ده‌توانین به‌شانازیه‌وه به‌جیهان بڵێین ئێمه خاوه‌نی ئه‌و ئاسایش و سه‌قامگیریه‌ین و له‌م ڕووه‌وه ئاماده‌ی هه‌نگاوی داهاتووین.\nمه‌سرور بارزانی له كۆنفرانسی زانكۆی ئه‌مریكی له دهۆك به‌جیهانی وت ئێمه خاوه‌نی سیاسه‌تێكی ڕونین، كه قبوڵكردنی برایه‌تیه به‌شێوه‌ی یه‌كسان، واته به‌بێ هه‌بوونی براگه‌وره و برابچوك، برایه‌تیه‌ك كه هه‌مومان پێكه‌وه یاسا براگه‌وره‌مان بێت، هه‌موان دان به‌مافی یه‌كتردا بنێین و دواجار یه‌كتر قبوڵبكه‌ین به‌و شێوه‌یه‌ی كه هه‌ین، ئه‌مه‌ش واقیعبینی سیاسه‌تی مه‌سرور بارزانی ده‌ده‌خات كه سه‌ره‌ڕای گرنگی پێگه‌كه‌ی وه‌ك كه‌سێكی پڕۆفیشناڵ له‌بواری سیاسه‌ت كار بۆ ئاینده ده‌كات، ئاینده‌یه‌ك تیایدا هه‌موو پێكهاته‌كانی كوردستان به‌جیاوازی نه‌ته‌وه‌یی وئاینی ومه‌زهه‌بیانه‌وه هه‌ست به ئه‌مان ودڵنیایی بكه‌ن، هه‌موان خۆیان به‌خاوه‌نی نیشتمان بزانن، كه‌سیش نكولی له‌بوونی ئه‌وی تر نه‌كات و هه‌موان به‌وپه‌ڕی ئازادیه‌وه په‌ره به‌بونی خۆیان و ئومێدی خۆیان بده‌ن، ئه‌مه‌ش هه‌مان ئه‌و شته‌یه كه جیهان ده‌یخوازێت بۆ ناوچه‌كه به‌گشتی، كه ئێستا له‌م ناوچه‌یه‌داهه‌موان له‌شه‌ڕدان دژی هه‌موان، بۆیه هه‌بوونی خیتابێكی ئاوا هاوسه‌نگ و دڵنیایی به‌خش جێگه‌ی بایه‌خی زلهێزه‌كانه وهۆكاری به‌ده‌ستهێنانی پشتیوانی زیاتره بۆ پرۆژه‌ی سه‌ربه‌خۆیی كوردستان و به‌ره‌و ڕزگاریچوونی یه‌كجاره‌كی.\nئەم هەواڵە 14860جار خوێندراوەتەوە


لە سەربەخۆیی کوردستانەوە.. بۆ سەبەخۆیی شارەکان!\nلە ئەمڕۆدا، لە هەموو کاتێک زیاتر، بە هۆی پەرتەوازەیی ناوماڵی کورد، بزووتنەوەی رزگاریخوازی کورد، لە هەموو بەشەکانی کوردستاندا، بە قۆناغێکی زۆر هەستیار و مەترسیدار و چارەنووسسازدا تێدەپەڕێت.. داگیرکەرانی کوردستان بە گەلەکۆمەیی، بە نیهێنی و بە ئاشکرا، چەندین پیلانی گڵاو و مەترسیداریان لە دژی هیوا و خواستەکان و ناسنامەی نەتەوەییمان داڕشتوون و جێبەجێ دەکەن، هەموویان هاوکارن و لە کەمین دان، بۆ رووبەڕووبوونەوەی گەلی کوردماندان، دەیانەوێت هیوا و ئاوات و مافەکانی گەلەکەمان لە گۆڕبنێن.. بۆ هێنانەدی ئەم مەبەستە گڵاوەشیان،سەرەڕای کێشە وناکۆکییەکانیانی نێوانیان و ئەو کێشە ئابووریی و سیاسی و بێکارییانەش، کە لە ناوخۆی وڵاتەکانیاندا سەریان هەڵداون.. ئەوان هەموو ناکۆکییەکانی نێوانیان بەلاوە ناوان و لە دژایەتیکردنی کورد دا، رێکن و هاوپیلانن و یەک بڕیارن و یەک دەنگ و یەک هەڵوێستن و موو ناچی بە نێوانیانەوە.\nداگیرکەرانی کوردستان پەیڕەوی تیۆری (پەرتکە و زاڵبە) جێ بەجێ دەکەن، دەیانەوێت کورد بە دەستی کورد بکوژن و لاوازمان بکەن.. ئەمەش چەکێکی تازەی داگیرکەرانی کوردستان نییە، بەڵکو چەندین جاری تر سەرکردەکان و هێزەکانی کوردیان کوردیان لە خشتە بردوون، کەوتوونەتە تەڵە و پیلانی داگیرکەرانی کوردستانەوە.. خەنجەریان لە ملی یەکتری ناوە.. دۆژمنانیش چەپەڵەیان بۆ لێداوین و پێیان پێکەنیون.\nزۆر بەداخەوە، کە سەرکردەکانی کورد، بە ئەوانەی ئەمڕۆشەوە کە ناوی خۆیان ناون سەرکردەیکورد، تەمی نەبوونە و زۆر نەزانن و هیچ وانە و پەندێکیان، لە هۆیەکانی شکستییەکانمان و لە نەهامەتییەکانی گەلە داماوەکەمان وەرنەگرتوون.. مێژوو دووبارە و دەبارە بۆتەوە.. هيچ وانەیەکیان لە کیمیاباران و ئەنفال و رەشەکوژی و کۆمەڵکوژی گەلەکەمان ولە وێرانکردنی کوردستانمانوەرنەگرتوون، هەر وەکو ئەوەی نە بایان دیبێت نە باران. ئەمەش بۆ ئەوە دەگەڕێتەوە کە کەسی شیاو نین.. لە شوێنی شیاودا، ئەم سەرکردانەی کوردمان، لە سیاسەت و لە هونەری سیاسەتدا زۆر نابەڵدن و فڕیان بە سەر سیاسەتەوە نییە.. ئەو مافە سادە و کەمانەش،کە بە دەریایەکی فرمێسک و خوێن، بە قوربانیدانی هەزاران شەهیدمان هاتنە دی، سەرکردە قوماربازە نەزانەکانی کوردمان بە ئاسانی لەسەر مێزی گفتوگۆدا دۆڕاندیان، چونکە لە سیاسەتدا کۆڵەوارن و گەمەکەرێکی لێزانی سیاسی نین.. پێشبینی و گریمانەکانیشیان لەبەرچاو نەگرتوون.. بڕوایان بە زەردەخەنەی ژەهراوی دوژمنانی کورد کردووە و نەیان توانیوەبە وردی دەروون و نیازە گڵاوەشاراوەکانی داگیرکەرانی کوردستان بخوێننەوە.. هەردەم گۆڵیان لێکردوون و کڵاویان لەسەر کردوون.. بە هیچ بە دەست بوونە.\nبە داخەوە لەوەتی کورد هەیە، هەرگیز رێک و یەکگرتوو و تەبا و یەکڕیز و خاوەنی یەک وتاری سیاسی و خاوەنی پرۆژەیەکی تۆکمەی ستراتیژی یەکگرتووی نەتەوەیی کورد نەبووینە..بێجگە لە قازی محەمەد نەبێت، سەرکردەیەکی نەتەوەیی دڵسۆزی کورد و کوردستان پەروەری تا سەر ئێسقان، لێمان هەڵنەکەوتووە کە بە دانایی و بە زانایی و بە رۆحێکی نەتەوەییەوە کاربکات، هەوڵی ئەوە بدات، کە زۆربەی کورد لەژێر چەتری کوردایەتیدا کۆبکاتەوە..بەشی زۆری سەرکردەکانی کوردمان لە هۆڵی دەسەڵات و بەرژەوەندي تایبەتی خۆیان بوونە،چاویان لە پۆست و دەسەڵات و سامان بووە.. گەر وا نەبوونایە، دەیان توانی دەوڵەتێکی سەبەخۆی کوردی دابمەزرێنن.\nکە لە ساڵی (١٩٩٢) دا،کە پەرلەمانی کوردستان و حکومەتی کوردستان لە باشووری کوردستاندا دامەزران، چاوەڕوانی ئەوەمان دەکرد کە سەرکردە و ئەندام پەرلەمانەکانی کوردمان. شەو و رۆژ وچان نەدەن و هەموو هێز و توانایەکیان بۆ خزمەتی گەلەکەمان تەرخان بکەن و برینە قووڵەکانی گەلەکەمان ساڕێژ بکەن..نەفرەت لە شەڕی براکوژی بکەن و ببێتە هێڵی سووریان و دووبارەی ناکەنەوە و چیتر رۆڵەکانی گەلەکەمان بە یەکتری بە کوشت نەدەن..پێکەوە رووی چەکەکانیان لە داگیرکەرانی کوردستان بکەن. لە بەغدا شەڕی بەدەستهێنانی مافەکانمان لەگەڵ حکومەتی عێراقدا بکەن.. دەست لەبەرژەوەندییەکانی حیزب و لە بنەماڵەیی هەڵدەگرن.. ئیتر چاویان لە پۆست و دەسەڵات پارە نابێت .. دەسەڵات و پۆستە باڵاکانی حکومەت و حیزبەکانیان، لە بنەمەڵەدا پاوەن ناکەن و فیفتی بە فیفتی ناکەن.. لە هەڵبژاردنەکانی پەرلەماندا، گزی و فڕوفێڵ ناکەن و کەسی دڵسۆزیش هەڵدەبژێرن.. کەسی شیاو دەخەنە شوێنی شیاوەوە.. ئیتر دەستی گەندەڵکاران و دز و بەرتیل خۆران دەبڕنەوە.. کەرکووک و ناوچە داگیرکراوەکانی تری باشووری کوردستان دەگەڕێننەوە بۆ باوەشی کوردستان.. باشووری کوردستان دەبێت بە چرایەکی رووناک و بە قەڵایەکی ئازادی و کوردایەتی بۆ هەموو کوردێکی بەشەکانی کوردستان.. لە دژی یەکتری نابن بە مەقاشی دەستی داگیرکەرانی کوردستان.. نابن بە جاش و بە نۆکەری داگیرکەرانی کوردستان.. لاپەڕەیەکی سپی هەڵدەدەنەوە و لەسەر مێزی گفتوگۆدا کۆتایی بە هەموو کێشە و گرفت و ناکۆکییەکانیان دەهێنن.. هێزەکانی پێشمەرگەی کوردستانیش دەکەن بە دامەزراوەیی،لەژێر ناوی (لەشکری کوردستان) دا یەکیان دەخەن.. میلیشیا و هێزی تایبەتی حیزبی نامێنێ.. یاسا سەروەر دەبێت و کەس لە سەرووی یاساوە نابێت.. هەموو کوردێک ئازاد دەبێت لە رادەربڕین و لە رەخنەگرتنو لە رای جیاوازدا.. دەمکوتیمیدیا و رۆژنامەنووسانی ئازادناکەن، رەگی برسێتی و بێکاری و هەژاری و نەخوێندەواری و گەندەڵی و دزی لە بنەوەهەڵدەکێشن.\nبەداخەوە کە هەمووی بە پێچەوانەی ئەو هیوا و بۆچوونانەمان دەرچوون.. لە سایەی دەسەڵاتێکی پاوەنکراوی دوو بنەماڵەی خۆسەپین وعەشیرەتی و کەسانی نەشیاویدا.. دەسەڵاتی کوردی ساڵ لە دوای ساڵ لاوازتر بووە.. درزی زۆر گەورەتر کەوتۆتە ریزی گەلەکەمانەوە.. دوو ئیدارەیی و ناوچەگەری و شارگەری و هاوبەستەبوون بۆ حیزب و بۆ کەسایەتی و بۆ بنەماڵە و بۆ عەشیرەت قووڵتر بۆتەوە..سۆز و هاوبەستەبوونیان بۆ کورد و کوردستان کاڵ کردوونەتەوە..لە ئەمڕۆدا خەڵکی باشووری کوردستانیان، بەسەر زۆنگی زەرد و زۆنگی سەوزدا دابەش کردوون.. پارێزگای کەرکووک و ناوچە داگیرکراوەکانی تریباشووری کوردستانیانیان بە تەواوی خستە ژێر دەسەڵاتی داگیرکەرەوە، ئەو دۆ و مزایدەشیان نەما، کە بە کەرکووک بڵێن (دڵی کوردستانە) و (قودسی کوردستانە)، دڵەکەیان تووشی لێدانی دڵکردووە، دووبارە کورد دەربەدەر خانووی کورد لە کەرکووک دەڕووخێنن و بە عەرەبتر کردنی قودسیانتۆختر بۆتەوە و درێژەی هەیە، هەردوو لایان ناپاکییان دەرهەقبە کەرکووک و ناوچەکانی تر کرد.\nتا ئەمڕۆش لە دوای بە دەیان کۆبوونەوە و دانیشتن، ململانێ و مشتومڕ و ناکۆکی نێوان پارتی و یەکێتی کۆتاییان نەهاتووە.. چونکە (لەسەر ئەوە رێکەوتوون کە رێک نەکەون)ناکۆکییەکانیشیان لەسەر بەرژەوەندییەکانی کورد و کوردستان نییە، بەڵکو لەسەر قورخکردنی پۆست و دەسەڵات و بەشی پارە و قایمکردنی بنەماڵەیی دایە.لە ئێستادا پارەی دزینی نەوت و ناردنی تەنکەرە نەوت بە قاچاغی،کڕیار و بازاڕی کزە و بەغداش بودجە مووچەی راگرتووە.. کە پێکەوە بەشی بکەن.. دەنگیرق و تووڕەیی و ناڕەزایی گەلەکەشمان تادێت زیاتر دەبێت.. بۆیە پارتی و یەکێتی خەریکە یەکتری تەڵاق دەدەن.. بە داخەوە کە باجی ئەم هەموو ناکۆکی و شەڕ و ئاژاوانەشیان، گەلە داماو و بێدەرەتان و برسی و بێکار و بەدبەختەکەمان دەیانداتەوە.. ئەوان خۆیان و ماڵ و منداڵیان تێرن و دەڕشێنەوە.. هیچ باکیان پێ نییە کە خەڵکی برسی و بێکاربن.\n(کریس کۆچیرا) کە رۆژنامەنووسێکی فەرەنسییە و دۆستێکی نزیکی کوردە، ماوەیەک لە باشووری کوردستان بوو، لە نزیکەوە ئاشنای کورد بووە، لە پەرتووکەکەیدا کە بە ناوی (بزووتنەوەی نەتەوەیی کورد و ویستی سەربەخۆیی)ە، کۆچیرا دەڵێت:\n"مێژووی هیچ نەتەوەیەک بە ئەندازەی نەتەوەی کورد پڕ لە ناتەبایی نییە.".\nلەم کاتە هەستیار و مەترسیدار و چارەنووسسازەدا کە رووبەڕووی گەلەکەمان بۆتەوە، یەکێتی نیشتمانی کوردستان بانگەشی لامەرکەزیەت بۆ سلێمانی دەکات و (ئەنجوومەنی شاری سلێمانی) دەیەوێت بڕیاری لەسەر بدات.. ئەمە هەڵەیەکی مێژووییە و لەسەر یەکێتی زۆر دەکەوێت.. بە پێچەوانەی ناوی حیزبەکەشیانەوەیە، ئەمەی ئەوان دەیکەن (یەکێتی نیشتمانی کوردستان) نییە، بەڵکو (دابەشکردنی نیشتمانی کوردستان) ە.. گەربێتو ئەم بڕیارە سەربگرێت.. کێشە و گۆبەن و ناڕەزایی و دابڕاندنێکی زۆری لێدەکەوێتەوە.. کەلەبەرێکی گەورەتردەخەنە ریزی گەلەکەمان.. درزێکی گەورەتری تازەش دەکەوێتە ریزی یەکێتییەوە.\nئەم بڕیارەش خواستی داگیرکەرانی کوردستان دێنێتەدی، گومانی تێدا نییە دەستیشیان لە پشتەوەی هەیە، کە دەیانەوێت پێگەی کوردستان لاوازتر بکەن و دواتریش فیدراڵی هەڵیبوەشێننەوە.. هێڵی راست و چەپ بەسەر ناوی"هەرێمی کوردستان"دا بهێنن و ناوەکەی بگەڕێننەوە بۆ "شمال العراق".\nلامەرکەزی شاری سلێمانی، چی لە دۆزی کورد و لە داواکانی مافەکانی کورد دەگۆڕێت؟ ئایا کەرکووک و ناوچە داگیرکراوەکانی ترمان دەگەڕێنێتەوە بۆ باوەشی کوردستان؟ ئایا ئەمە دوو ئیدارەیی نییە؟ ئەی ئەمە دابەش کردنی باشووری کوردستان نییە بۆ چەند بەشێک؟ چوون بۆ بەغدا بە دوو شاندی جیاوازی کوردییەوە.. پێگە و سەنگی کورد هێندەی تر لاوازتر ناکات؟ ئەمە گەڕانەوە نییە بۆ دواوە و بۆ خاڵی هیچ..؟ ئەمە هێندەی تر کێشەکانی کورد قووڵتر ناکەنەوە؟ ئەوە ناگەیەنێت کە خۆتان دەخەنە باوەشی عێراقی داگیرکەرەوە و دەبن بە پاشکۆی حکومەتی شیعە؟ کەبەبێ پرسی ئەوان نەتوانن پەنجە بە ئاودا بکەن؟ بە خۆتاندا بچنەوە و کورد و کوردستان مەکەن بە قوربانی ملهوڕی و و لووت بەرزی و ئارەزوو و بەرژەوەندییەکانتان.. تێر نەبوون، تاکەی هەر لە هۆڵی پۆست و گیرفان پڕکردن دان؟ تاکەی ئەو هەموو ستەمە لە گەلەکەمان دەکەن.\nلە کاتی (سەدام حوسێن)ی گوڕبەگۆڕدا، لە بەغدا گاڵتەی بە شاندی کوردی کرد و توانجی لێگرتن و وتی: کە دەتانەوێت کەرکووک بگەڕێتەوە بۆ سەر کوردستان، ئایا بگەڕێتەوە بۆ سەر هەولێر یا سلێمانی؟\nلە کوردستانی گەورەوە، لە سەربەخۆیی کوردستانەوە، هاتنە سەر سەربەخۆیی شار. خەریکی شار شارێنەن! لامەرکەزی کاتێک بۆ شارەکانی باشووری کوردستان گونجاوە، کە بە راستی خاوەنی فیدراڵییەکی بەهـێزی یا کۆنفیدراڵی بین. خاوەنی ژێرخانێک یئابووری و دارایی خۆمان بین.. لە بەغدا دەست پان نەکەینەوە و نەپاڕێینەوە.. خاوەنی حکومەتێکی دڵسۆز و پەرلەمانێکی کارا و دەسەڵاتێکی راستەقینەی گەلەکەمان بین.\nلە ئەمڕۆدا کەسانێکی نەزان و هەرزەگۆ و خۆپەرست و پۆست پەرست و بنەماڵە پەرست، کە فڕیان بەسەر سیاسەتەوە نییە و هیچ بەکگراوندێکی سیاسی و خەباتیان نییە و بە توانای خۆیان و بە پلە و پایەکانی رێکخستن و حیزبایەتیدا سەرنەکەوتوون، بەسەر شانی ئەم و ئەودا سەرکەوتوون و (لە پڕێکدا بوون بە کوڕێک) و هاتوونەتە سەر حازری، یاری بە چارەنووسی گەلەکەمانەوە دەکەن.. خاوەن پارەی زۆری دزیی میللەتن و هێزی سەرکوتکردنیان هەیە.. گەلەکەشمانیان هێندە برسی کردوون، هێندە سەرکوت و دەمکوتیان کردوون لە برسان و لە ترسان دوایان کەوتوون. ئەوەی دوایان نەکەوێت نان بڕاوی دەکەن.. خۆپێشاندانیش بکەن و داوای مووچە و مافەکانیان بکەن، بە شەق تێیان هەڵدەدەن و سوکایەتییان پێدەکەن و بە فیشەکیش وەڵامی داواکانیان دەدەنەوە.. ئەوانەشی رەخنەیان لێبگرن، بە دەردی (سۆرانی مامە حەمە و سەردەشت عوسمان و کاوە گەرمیانی و ویداد حوسێن)یان دەبەن.\nپەرلەمانی هەرێمی کوردستانیش، ناوێکی بێ ناوکە.. بووە بە پاشکۆی حیزبەکان، بە دەنگی زۆرینەی پارتی، هەچ یاسا و بڕیارێکیان بوێت تێیدەپەڕێنن، یا رەتی دەکەنەوە، پەرلەمانتارەکانی پەرلەمانی کوردستان، بووکەڵەنحیزبەکانیان.. چۆنیان بوێت وایان دەبزێنن..پەرلەمانێکی کارتۆنی ئیفلیج چی لە باردایە؟.. ئایا پەرلەمان دەتوانێت، بانگی بەرپرسان و دەسەڵاتدارانی دز و گەندەڵی باڵای حکومەت بکەن و لێیان بپێچنەوە و بۆ خەڵکی ئاشکرایان بکەن..ئایا دادگاش دەوێرێت سزایان بدات؟ بێگومان ناتوانن.\nداوا لەهەموو رۆڵەکانی گەلەکەمان دەکەین، کە بە سەربەخۆیی (لامەرکەزیەت)ی شارەکانی کوردستان، رازی نەبن و رەتی بکەنەوە.. پێویستیشە نووسەران و شاعیران و رۆشنبیران و رۆژنامەنووسان وهەموو توێژ و چینەکانیگەلەکەمان، بێ دەنگ نەبن و هەڵوێستیان هەبێت.. ئەگینا هەموومان باجی ئەم هەڵە گەورەیە دەدەینەوە.. چونکە جێبەجێکردنی بەکرداریی، دوو ئیدارەیی و دابەشکردنی باشووری کوردستانە.\nبە دووریشی مەزانن، کە وامان لێبکەن، کە دەبێت لە سلێمانی یا لە هەولێر( فیزە) وەربگرین، بە پاسەپۆرت یان بە (پسوولەی پشتگیری) ئەم دوو حیزبە دەسەڵاتدارەنەبێت، نەتوانین بە ئازادی هاتووچۆی شارەکانی باشووری کوردستان بکەین.


ئۆپۆزیسیۆنی ساختە و ئینزارێک! – Hawpshti\nگرتن و ڕاوەدونان و دەمداخستن و فایل دروستکردن و سازدانی دادگای نمایشی و کارتۆنی بۆ هەڵسووڕاوانی بادینان و ناوچەی زۆنی زەرد، زۆنی ترس و خامۆشی پارتی، زۆنی دیکتاتۆرییەتێکی بێچارە و دەستەپاچەیی پارتی، گۆشەیەکە لە جەدەل و دەعوایەکی کۆمەڵایەتی و ڕاستەوخۆ و بە ئیمتیاز کەیسێکی سیاسی و هەستیارە بە مانا زۆر تایبەتە سیاسییەکەی. بەمانای ئەوەی ئەگەر ئەم دەعوایە بە قازانجی جووڵانەوەی ڕەتکردنەوەی سەرکوت و دەمداخستن و بە قازانجی جووڵانەوەی ڕەتکردنەوەی بوونی زۆنی ترس و بێدەنگی و ملکەچی لە بادینان و زۆنی زەردی بۆرژوازی یەکلا ببێتەوە و ئەو زۆنە ئەوەندە گەمارۆ بدرێ لە باری سیاسییەوە کە نەتوانێ وا بە ئاسانی پەلاماری کۆمەڵگە بدا، پەلاماری هەڵسووڕاوانی سیاسی و جەماوەری و مەدەنی بدا و ئازادی بخنکێنێ، زۆر شت لە هەلومەرجی سیاسی و لە\nپەیوەندی دەسەڵات بەخەڵکەوە و بە مامەڵەی سیاسی هەردولا بە یەکەوە دەگۆڕێ. نەک هەر ئەوە بەڵکو گرنگتر لەوە پەیوەندی خەڵک بە کۆمۆنیزم و حیزبی کۆمونیستی کرێکاری و بە چەپی کۆمەڵگە بە شێوەیەکی بێ گەڕانەوە دەگۆڕێ.\nئەگەر بە کۆمەکی ئەم کۆمۆنیزمە ئەمە ڕووبدا\nلەو ڕێگەیەوە زۆر شت دەتوانێ ئاڵوگۆڕی بەسەردابێت و دەرگا بەسەر دەرکەوتنی دەرفەت و حاڵەتی تردا دەکرێتەوە.\nئەوەی کە لێرەدا زۆر گرنگە ئەوەیەکە ئەم هەلومەرجە ئیمکانی دەرکەوتنێکی سیاسی ڕاستەوخۆتری بۆ چەپ و کۆمۆنیزم و حیزبی کۆمۆنیسی کرێکاری هێناوەتە بەردەست، بۆ ئەوەی وەک ڕابەری ئۆپۆزیسیۆنی کۆمەڵایەتی دەربکەوێ، بۆ ئەوەی وەک ڕابەری ئەو کەیسە و کەیسەکانی تری دەعوا لە کۆمەڵگە دەربکەوێ، بۆ ئەوەی ئیتر ئۆپۆزیسیۆنی ئازادیخوازی کۆمەڵگە، ژیانخوازی کۆمەڵگە لەدەستی هێزە بۆرژازیەکانی تر دەربهێنێ و ئەو گرفتارییەی کە ئەو ئۆپۆزیسیۆنە عەلەکی و ساختە و قەڵبە بۆرژوازیە سەپاندویەتی بەسەر ئیعتیرازی کۆمەڵایەتیدا، دەرباز بکا.\nهەر ئێستا ماراسۆنی ئۆپۆزیسیۆنی عەلەکی و ساختەی بۆرژوازی خەریکە دەست پێدەکا بۆ قاچوقولگرتن لەو کەیسانە و خۆ پێهەڵواسینیان و لە ناوەڕۆکی ڕادیکاڵ و ڕەوا بەتاڵ کردنەوەیان و داگرتنی تائاستی چاوەڕوانی و بەرژەوەندیە سیاسییەکانی خۆیان. تاڕادەی هەڵبەستن و خەڵق کردنی کەیسی سیاسی لاوەکی تر و هەراسان کردنی ساختە و نمایشیی لەسەری، بە ئامانجی ئەوەی ئەو کەیسانە لە دەستی چەپی کرێکاری و کۆمۆنیستی کومەڵگە، دەربهێنن و ڕێگە لەوە بگرن کە کۆمۆنیزم و چەپی کرێکاریی ڕادیکاڵ و حیزبی کۆمۆنیستی کرێکاری، بگۆڕێ بە ئۆپۆزیسیۆنی سەرەکی و واقیعی ئەم سەردەمە لە مێژووی کوردستاندا.\nدەرکەوتنی دروست و جدی حیزبی کۆمۆنیستی کرێکاریی کوردستان، لەدەرەوە و ناوەوەی کوردستان، وەک بەشێکی دیار و زیندووی جووڵانەوەکانی ئەم دواییانە، شیمانەیەکی سیاسی ئومێدە بە هاتنە ئارای تەقەلایەکی سیاسی جدی چەپگەرا و کۆمۆنیستی بۆ گۆڕان بە هێزی سەرەکی ئۆپۆزیسیۆن، بۆ چوونەناو ئەو مەیدانەی کە چارەنووسی کۆمەڵگە و هێزی تێدادەبڕێتەوە، واتە جەنگی هێز و جەنگی دەسەڵات.\nئەگەر کۆمۆنیزم و چەپی کرێکاری، بتوانێ بەم دوو ئەرکە هەستێ، بتوانێ ڕابەرایەتی سەرڕڕاستی ئەو ڕەتکردنەوەگەورەیە، ئەو ئۆپۆزیسیۆنە ژیانخواز و ئازادیخوازە کۆمەڵایەتیە بێت کە لەکوردستان لە ئارادایە لەبەرامبەر سەرە گەورەکانی دیکتاتۆریەتی بۆرژوازی کوردایەتی و بتوانێ و بیەوێ قوڵە ئۆپۆزیسیۆنی ساختەی بورژوازی بێدەنگ بکات، ئەوا ئیتر نەک هەردەتوانێ دڵی کۆمەڵگە و چینی کرێکار و جەماوەری بێبەش بەڵکو متمانە و باوەڕی ئەوانیش لەو جەدەلەدا بە دەست بهێنێ.\nئەگەر لەو جەدەلەدا کۆمەڵگە بەهۆ و لەڕێگەی چەپی ڕادیکاڵی خۆی، بەهۆو لەڕێگای کۆمۆنیزم و حیزبی سیاسی کۆمۆنیستی خۆیەوە، بتوانێ زۆنی زەرد و دیکتاتۆرییەت و کۆنەپەرستی بۆرژوازی کوردایەتی بە چۆکدا بهێنێ، تازە لاپەڕەیەکی نوێ لە مێژووی کوردستان و لە خەباتی چینی کرێکار و بەشەرییەتی بێبەش دەست پێدەکا کە له هه ر تەقەلایەکی ڕوو بە ئایندەیدا ، مۆری ئەم سەرکەوتنەی پێوە دەبێ.


کوردیپێدیا - Gundê Me\n🏠 | 📧 | دەربارە! | پەڕتووکخانە | 📅 18-06\n📅 ئەمڕۆ 18-06 لە مێژوودا ▾\n📅 18 June\n📊 بابەت 283,364 | وێنە 53,269 | پەڕتووک PDF 10,195 | فایلی پەیوەندیدار 31,943 | 📼 ڤیدیۆ 147 | 🗄 سەرچاوەکان 11,354 |\n📕 Gundê Me | 🏷 پۆل: پەڕتووکخانە | زمانی بابەت: 🏳 Kurmancî - Kurdîy Bakûr\n🗺 وڵات - هەرێم 🇦🇲 ئەرمەنستان\n➕ ئەم بابەتە لەلایەن: (هاوڕێ باخەوان)ەوە لە: Sep 13 2014 3:43PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 14 2014 10:53PM باشترکراوە\n👁 ئەم بابەتە 3,434 جار بینراوە\n📷 فایلی وێنە 1.0.1 111 KB Sep 13 2014 3:43PM هاوڕێ باخەوان\n1. 👁 Emerîkê Serdar\nکوردیی ناوەڕاست 214,984 %75.87\n📩 زریان سەرچناری 124,606 %43.97\n📩 هاوڕێ باخەوان 111,318 %39.28


داخرانی پترلە 70 لەسەدی یەکەکانی بەرهەمهێنانی شارۆچکەی پیشەیی بیجاڕ - كۆمه‌ڵه‌ی مافی مرۆڤی کوردستان\nبەپێی هەواڵی گەیشتوو بەکۆمەڵەی مافی مرۆڤی کوردستان، بەرپرسی شارۆچکەی پیشەیی بیجار دەڵێ: شارۆچکەی پیشەیی بیجاڕ خاوەنی 42 یەکەی بەرهەمهێنانی بەمۆڵەتی بەهرەوەرییە کەلەم ڕێژەیە هەنووکە 10 بۆ12 ی چالاکە وپترلە 70 لەسەدی یەکەکانی بەرهەمهێنانی ئەم شارۆچکەیە داخراوە.\nبەگوێرەی هەواڵەکە محەمەد ڕەزا مایلی زیادی کرد ؛ پترلە200 کرێکار لەیەکەکانی بەرهەمهێنانی ئەم شارۆچکە پیشەییە سەرقاڵی کارن بەڵام بەداخەوە بەشێک لەم یەکە بەرهەمهێنانانە بەهۆی پێویستبوونیان بە 50 ملوێن تمەن بۆدرێژەدان بەکارەکانیان تووشی تێکشکان بوون.\nجێگەی باسە کە هەمووشارەکانی ڕۆژهەڵاتی کوردستان خاوەنی شارۆچکەی پیشەین ولەحاڵەتی چالاک بوونیان کەئەویش پێویستی بە یارمەتی وئاسانکاری وخاوەنداریەتی حکوومەتە ،بەشێک زۆر لەگرفتەکانی بێکاری وهەژاری وخۆکوژی وئاژاوەی ناوکۆمەڵگاو بنەماڵەکان نامێنن ودۆخەکە بەرەو ئاراستەیەکی گونجاو هەڵدەکشێ بەڵام بەرپرسانی کۆماری ئیسلامی ئێران نایانهەوێ ئەو قەیران ونگریسییەی کەلەلایەن خودی سیستەمەوە باڵی کێشاوە بەسەر ڕۆژهەڵاتدا ببڕێتەوە چون خۆی بەدیهێنەری ئەو قەیرانە ماڵوێرانکەرەیە.\n← ئێعدامی زیندانییەک لە “خوڕەم ئاوا”ڕۆژهەڵاتی کوردستان\nڕەوانەکردنی مەلەفی چالاکی مەدەنی کورد بۆ دادگای پێداچوونەوە →


كاتی دواخستنی هەڵبژاردنەكان دیاریكرا – تۆڕی میدیایی خەڵک\n2021/01/17 - 7:06 PM\nكۆمسیۆنی باڵای سەربەخۆی هەڵبژاردنەكانی عیراق داوای دواخستنی هەڵبژاردنی پێشوەختەی عیراق دەكات بۆ 16ی تشرینی یەكەمی 2021 ، كە بڕیار بوو ڕۆژی 6ی حوزەیرانی 2021 ئەنجام بدرێت.\nكۆمسیۆنی باڵای هەڵبژاردنەكانی عیراق لە نووسراوێكدا، كە وێنەیەكی دەست (خەڵك) كەوتووە و ئاڕاستەی سەرۆكی ئەنجومەنی وەزیرانی كردووە، پێشنیاری دواخستنی هەڵبژاردنی پەڕلەمانی عیراقی كردووە بۆ چارەكی كۆتایی ئەمساڵ.\nلە نووسراوەكەدا هاتووە، “بۆ ئەوەی كۆمسیۆنی باڵای هەڵبژاردنەكان بتوانێت هەڵبژاردنێكی پاك و بێگەرد ئەنجام بدات، ئەو وادەیەی دیاریكراوە، كە 6ی حوزەیرانی 2021 ە دوا بخرێت بۆ ڕۆژی 16ـی مانگی 10ی داهاتوو.\nكۆمسیۆنی باڵای سەربەخۆی هەڵبژاردنەكانهەڵبژاردنەكانەكانی عیراقهەڵبژاردنی پێشوەختە\nكۆمسیۆن: 738 قەوارە ناوی خۆیان بۆ هەڵبژاردنەكان تۆماركردووە\nشاندێكی بەغدا سەردانی هەرێم دەكات


رووسیا مووشەکێك بەکاردەهێنێت 10 هێندەی دەنگ خێرایە | KURDPLAT\nرووسیا مووشەکێك بەکاردەهێنێت 10 هێندەی دەنگ خێرایە\nکوردپلات 3/20/2022 02:50:00 ص ليست هناك تعليقات\nرووسیا هێرشێکی مووشەکیی کردە سەر دەیان سەربازی ئۆکراینی لە شاری میکۆلایڤ، لەو کاتەیدا کە خەوتبوون و دار و بەردی بەسەردا رووخاندن. گوتەبێژی وەزارەتی بەرگریی رووسیاش دەڵێت، یەکەمجارە مووشەکی هایپەرسۆنیک لە شەڕی ئۆکراینا بەکاردەهێنن.\nتاوەکو ئێستا ئامارێکی دروست بۆ ژمارەی گیانلەدەستدان رانەگەیێندراوە، بەڵام سەربازێکی ئۆکراینی دەڵێت، تەرمی 50 سەربازی بە چاوی خۆی ژماردووە. سەربازێکی دیکەش ئاماژە بەوە دەکات، لەو هێرشەدا لانیکەم 100 سەرباز کوژراون.\nڤیتالی کیم، پارێزگاری هەرێمی کیێڤ دەڵێت، "رووسیا بە مووشەک هێرشیکردووەتە سەر سەربازانمان کە خەوتبوون. هەڵمەتی دەرهێنانی تەرمی سەربازان بەردەوامە. منیش چاوەڕوانی داتای فەرمیم لەلایەن سوپای ئۆکراینا بۆ ئەوەی ژمارەی راست و دروست بڵاوببنەوە."\nدووکەڵ ئاسمانی باکووری هەرێمی کیێڤی تەنیوە. نێو شار تا رادەیەک ئارامە، بەڵام رووسیا هێرشەکانی بۆسەر هەریەک لە شارۆچکەی بوچا لە باکووری رۆژئاوای کیێڤ و هۆستۆمێل، ئیرپین و مۆشچوون لە رۆژئاوای شارەکە چڕکردووەتەوە.\nگوتەبێژی وەزارەتی بەرگریی رووسیا دەڵێت، بۆ یەکەمجار مووشەکی هایپەرسۆنیک لە شەڕی ئۆکراینا بەکاردەهێنن، مووشەکەکە کۆگایەکی چەک و تەقەمەنی لە هەرێمی ئیڤانۆ فرانکیڤسک لە رۆژائاوا کردووەتە ئامانج.\nمووشەکی هایپەرسۆنیک توانای بڕینی 2000 کیلۆمەتری هەیە و 10 هێندەی خێرایی دەنگ خێراترە.\nئیگۆر کۆناشینکۆڤ، گوتەبێژی وەزارەتی بەرگریی رووسیا دەڵێت، "ئۆپەراسیۆنی تاکتیکی و فڕۆکەی بێفڕۆکەوانی رووسی 69 پێگەی سەربازیی ئۆکراینایان لە شەوی رابردووەوە کردووەتە ئامانج، 4 فەرماندە و فیرقەیەکی سەربازی لە زەبویانیا، چوار سیستەمی دژەفڕۆکە، سێ سیستەمی ئێس 300، یەک رادار، سێ سیستەمی مووشەکهاوێژ، 12 کۆگەی تۆپ و مووشەک. 43 پێگەی چەک و تەقەمەنی کراونەتە ئامانج؛ هێزی ئاسمانیی رووسیش 12 فڕۆکەی بێفرۆکەوانی ئۆکراینی خستووەتە خوارەوە."\nدۆخی ماریوپۆل لە ئۆکرانا لە هەموو شوێنێک خراپترە. ئەمانە وێنەی مانگی دەستکردن کۆمپانیای ماکسار بڵاویکردوونەتەوە.دووکەڵ و وێرانکاری گەورە بە شارەکەوە دیارە. لە وێنەیەکی دیکە دەردەکەوێت کە سەروو 200 ئۆتۆمبێلی خەڵکی سڤیل لە شارەکە دەردەچن.


پەیمان پاڵەوانێک لە بەرزکردنەوەی ئاسن و هەڵکشان بەرەو لوتکە\n2021/02/17 785 جار بینراوە\nنەوژین، محەمەد مەحمود\n”شەش ساڵ پێش ئیستا، کێشم (٨٥) کیلۆگرام بو، بریارمدا وەرزش بکەم بۆ ئەوەی لەشێکی تەندروستم هەبێت، دوای شەش مانگ بوم بە راهێنەری ئەو هۆڵەی سەردانم دەکرد، من بەردەوام بوم تا ئەوکاتەی بڕیارمدا گورپێکی شاخەوانی تایبەت بە ئافرەتانیش دابمەزرێنم“.\nپەیمان لەتیف، تەمەن (٥٠)، ساڵ دانیشتوی شاری سلێمانییە هاوسەرگیری کردوە و خاوەنی شەش منداڵە، رۆژانە لەگەڵ خۆیدا ئەوانیش یاری ئاسن دەکەن.\nپەیمان بۆ نەوژین وتی: ”تا ئێستا کاتم دیاری نەکردوە بۆ وازهێنان تا ئەژنۆکانم هێزی تیابمێنێ ئەچمە شاخ، تاقۆڵیشم هێزی تیابێ یاری ئاسن ئەکەم“.\nدەشڵێت: وەرزشکردن زۆر شتی جوانن و پڕمانی فێرکردوم، بەڵام تموحم زۆر زیاترە و هێشا نەگەشتومە ئەوەی خۆم ئەمەوێ. \nپەیمان لەتیف، لەکاتی وەرزشکردن وێنە: نەوژین\nئافرەتان بە بەراورد بە چەند ساڵی رابردو زیاتر رو لە هۆڵەکانی لەشجوانی دەکەن پەیمان، ئەمە دەبەستێتەوە بە کرانەوەی کۆمەڵگا باسلەوەدەکات جاران پیاو رێگری دەکرد، بەڵام ئێستا خۆیان رێنوێنی خێزانەکانیان دەکەن\n٣٢٠ گەشتی شاخەوانی\nپەیمان، تەنها وەرزشکردن لە هۆڵە داخراوەکان ناکات بەڵکو گروپی تایبەتی بە ژنان دروستکردوە و تاوەکو ئێستا ٣٢٠ گەشتیان ئەنجامداوە.\nپەیمان لەتیف، لەسەر لوتکەی چیایی پیرەمەگرون وێنە: نەوژین\n”لە گروپە شاخەوانیەکەمان سەرەتا بەس کچەکەی خۆم بو لەگەڵ دوئافرەتی دیکە، دواتر وامان لێکرد گروپەکە گەورەبێت تەنانەت چوینە ۱۰۰ نەفەر“.\nپەیمان، باسلەوەشدەکات ئەوان لە گەشتەکان ئەگەر پێویستی کردبێت شەو ماونەتەوە و گەشتی زۆربەی شاخەکانی کوردستانیشی کردوە”نزیکەی ۳۲۰ گەشتمان کردوەو زیار لە ۳۰ شەو مانەوەمان کردوە، کە کەم ئافرەت دەتوانێ لەشاخ بیکات“.\nلە بارەی بەشداری ژنان بۆ گەشتی شاخەوانی ئاماژەی بەوەکرد، بۆ ئەم جۆرە وەرزشە هێشتا کۆمەڵگا و خێزان رێگری دەکەن.\nگروپە شاخەوانیەکەی پەیمان وێنە: نەوژین\nسودەکانی وەرزش بۆ ژنان\nوەزشکردن بۆ ئافرەتان بەدەرلەوەی لەش ولارێکی رێکی دەبێت کاریگەری تەندروستی و ئارامی دەرونیشی دەبێت.\nپەیمان ئامۆژگاری ئافرەتان دەکات رۆژانە یەک بۆ دو کاتژمێر وەرزش بکەن وکات بۆخۆیان دابینبکەن، بۆ ئەوەی جەستەی رێک بێتەوەو دەرونی ئارام بێت، لەبری بەکارهێنانی کاتی زۆر بۆ سۆشیاڵ میدیاو دراما.\nپەیمان لەتیف، لە گەشتێکی شاخەوانی وێنە: نەوژین\nژمارەی سەردان 314,351 ژمارەی میوان 28


بەرپرسێکی باڵای پنتاگۆن رایگەیاند، ئەمریکا بەردەوام دەبێت لە پڕچەککردنی هێزەکانی سوریای دیموکرات و زۆر بەڕوونی ئەوەش لەگەڵ تورکیا باسدەکەن.\nکریس مایەر بەڕێوەبەری گروپی کاری پنتاگۆن بۆ شەڕی دژ بە داعش بە ئاژانسی فرانس پرێسی ڕاگەیاند، ئەمریکا بەردەوام دەبێت لە ڕەوانەکردنی چەکی پێویست و ئوتومبیلی سەربازی بۆ هێزەکانی سوریای دیموکرات، و لەوبارەیەشەوە زۆر شەفاف بوون.\nئاماژەی بەوەشکرد، "مانگانە ڕاپۆرتی گەیاندنی چەک و ئوتومبیلە سەربازییەکانیان بۆ هەسەدە دەدەن بە تورکیا"، ئەوەش بە گوێرەی ڕێکەوتنێکی پێشتری واشنتۆن و ئەنقەرە.\nسەبارەت بە ناوچەی ئارامی سوریاش کە مایەر بە "ڕێکارێکی ئەمنی" وەسفیکردووە، ڕایگەیاندووە پێنج فڕۆکەی هێلیکۆپتەری ئەمریکا و تورکیا بەشداربوون لە چالاکی دەوریەی هاوبەشی ئەو دوو وڵاتە کە ڕۆژی ٨ی ئەیلول بەڕێوەچووە.\nمایەر وتیشی، هەرچەندە بەشێک لە هێزە کوردییەکان لە ناوچەی ئارام کشاونەتەوە و هێزی عەرەبی جێگەی گرتوونەتەوە بەڵام بەشێک لە هێزەکانی یەپەگە لە ناوچەکەدا ماون.\nئەمەش لەکاتێکدایە، تورکیا بەردەوامە لە دەربڕینی ناڕەزایی سەبارەت بە پڕچەککردنی هێزەکانی سوریای دیموکرات لەلایەن ئەمریکاوە، ڕەجەب تەیب ئەردۆغان سەرۆک کۆماری تورکیاش هۆشداریداوە لەوەی ئەگەر لە دوو هەفتەی داهاتوودا ناوچەی ئارام ئەنجامی نەبێت پلانی ئۆپراسیۆن جێبەجێدەکەن.


نەتەوە | 13:25:06 2019-10-29 | (4,109) جار خوێندراوەتەوە\nكارتی "بایۆمەتری دەنگدان" دەكرێتە بەڵگەنامەیەكی فەرمی و جەخت دەكرێتەوە كەوا دەبێت سه‌رجه‌م مووچەخۆران هەیان بێت.\nبەپێی نوسراوێكی ئەنجومەنی كۆمیسیارانی كۆمسیۆنی هەڵبژاردنەكانی عێراق، كه بۆ ئەنجومەنی وەزیرانی هەرێمی كوردستان نێردراوە ئاماژە بەوەكراوە، كەوا دەبێت نوسراو بۆ فەرمانگە حكوومیەكان ونیمچە حكوومیەكان بكرێت بەوەی فەرمانبەرانیان پابەند بكرێن بۆ تۆماركردن و نوێكردنەوە و وەرگرتنەوەی كارتی ئەلیكترۆنی هەڵبژردن ناسراو بە بایۆمەتری.\nكۆمسیۆن جەختی كردۆتەوە، پێویستە لە ناو هەرێمی كوردستاندا كارتی دەنگدان وەكو بەڵگەنامەیەكی فەرمی پشتی پێ ببەسترێت و كاری پێ بكرێت.\nلە دوای ئەو نوسراوە، ئەنجومەنی وەزیرانی كوردستان داوای لە وەزارەت و فەرمانگەكان كردووە بۆ ئەنجامدانی كاری پێویست بۆ بڕیارەكەی كۆمیسیۆنی هەڵبژاردنی عێراق.\nله‌وباره‌یه‌وه ئارام سەباح، بەرێوەبەری گشتی ئۆفیسی هەولێری كۆمیسیۆنی باڵای سەربەخۆیی هەڵبژاردنەكانی عێراق له لێدوانێكدات بۆ هه‌فته‌نامه‌ی (باس) رایگەیاندوه، بڕیاری كۆمیسیۆنە كەوا كارتی بایۆمەتری هەڵبژاردن بكرێتە بەڵگەنامەیەكی فەرمی بۆ مووچەخۆران و خەڵكی تریش، "رێكارێك گیراوەتەبەر و نوسراو بۆ ئەنجومەنی وەزیرانی كوردستان كراوە بۆ ئەوەی فەرمانبەران پابەند بكرێن بە دەركردنی كارتی بایۆمەتری هەڵبژاردن، ئەنجومەنی وەزیرانیش داواكاریەكەی قبوڵكردووە".\nروونیشیكردۆته‌وه، ئەو رێكارە بۆ ئەوەیە رێژەی دەركردنی كارتی هەڵبژاردن بەرزبكرێتەوە، وتیشی:" كارتی بایۆمەتری لە هەولێر و هەرێمی كوردستانیش رێژەكەی بەرزنیە، لە هەولێر 56% خەڵك كارتەكەی هەیە بە گشتی لە هەرێمی كوردستان 58%ە".\nجەختیشیكردەوە، كاتێك ئەو كارتە دەكرێتە بەڵگەنامەیەكی فەرمی ئەوە دەبێت وەكو بەڵگەنامەی ناسنامە و كارتی نیشتمانی مامەڵەی لەگەڵ بكرێت، چونكە وەكو بەڵگەنامەیەكی فەرمی مامەڵە لەگەڵ كارتی بایۆمەتری نەكراوە، بۆیە خەڵك ئەو گرنگیەیان پێ نەدراوە".\nئاشكراشیكرد، لە نێو مووچەخۆرانی كوردستان زۆرترین كارتی بایۆمەتری لە نێو هێزەكانی پێشمەرگە و ناوخۆدا هەیە و "زیاتر لە 98%ی كارمەندانی ناوخۆ و هێزەكانی پێشمەرگە كارتی بایۆمەتریان كردووە".\nرەتیشیكرده‌وه، ئەو بابەتە بكرێتە بارگرانی لەسەر شانی مووچەخۆان، "ئێمە بەم كارتە مافی دەنگدان بۆ هەموو كەسێك دەستەبەر دەكەین و بارگرانی لەو بابەتە نیە، بەڵكو ئاسانكاریشە".


وۆرک شۆپی ( ئیدارەدانی مەترسییەکانی گەندەڵی )له لایه‌ن دەستەى دەسپاکى و وەزارەتى خوێندنى باڵا بەهاوبەشیى ڕێکخراوى (UNDP) ئه‌نجامدرا – ده‌سته‌ى ده‌سپاكى له هه‌رێمى كوردستان\nوۆرک شۆپی ( ئیدارەدانی مەترسییەکانی گەندەڵی )له لایه‌ن دەستەى دەسپاکى و وەزارەتى خوێندنى باڵا بەهاوبەشیى ڕێکخراوى (UNDP) ئه‌نجامدرا\nلە ڕۆژی یەکشەممە 2021/6/20، وۆرک شۆپی ( ئیدارەدانی مەترسییەکانی گەندەڵی ) بەڕێوە چوو، کە ڕێکخرابوو لەلایەن (UNDP)بەهاوبەشی دەستەی دەسپاکی هەرێمی کوردستان و بە بەشداری وەزارەتی خوێندنی باڵا و توێژینەوەی زانستی هەرێمی کوردستان.\nلە سەرەتادا هەریەک لە بەڕێزان سەرۆکی دەستەی دەسپاکی و بریکاری وەزارەتی خوێندنی باڵا و توێژینەوەی زانستی و نوێنەرانی (UNDP) وتەیان پێشکەشکرد ، دواتر دەستکرا بە پێشکەشکردنی بابەتەکانی وۆرک شۆپەکە لەلایەن شارەزایانی ئەو بوارە.\nجێگەی ئاماژە پێکردنە لەم چالاکییە سەرۆکی دەستەی دەسپاکی و بریکاری وەزارەتی خوێندنی باڵا و توێژینەوەی زانستی وڕاوێژکاری سەرۆک وەزیرانی هەرێمی کوردستان بۆ کاروباری خوێندنی باڵا و بەڕێوەبەری گشتی فەرمانگەی خۆپاراستن و شەفافیەت لە دەستەی دەسپاکی و ڕاوێژکاری وەزیری خوێندنی باڵا و توێژینەوەی زانستی و بەڕێوەبەرانی گشتی ئەو وەزارەتە و بەڕێوەبەری ئەکادیمیای دەسپاکی و سەرۆک بەشەکانی فەرمانگەی خۆپاراستن و شەفافیەت و ژمارەیەک لە فەرمانبەرانی ئەکادیمیای دەسپاکی و میدیاکاران ئامادەی چالاکیەکە بوون .\nپێشوازی لە شاندێکی رێکخراوی USAID کرا\nبەشى ئاشکراکردنى بەرژەوەندییە داراییەکان سیمینارێکی ئه‌نجامدا بۆ دیوانى وەزارەتى پێشمەرگە ده‌رباره‌ی ناساندنى پرۆسەى ئاشکراکردنى بەرژەوەندییە داراییەکان


وتووێژ:زمانی پورتوگالی - ویکیپیدیا، ئینسایکڵۆپیدیای ئازاد\nمن ئێستا دەستکاری ١ بەستەری دەرەکیی زمانی پۆرتووگالیم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20181113080655/https://www.colibri.udelar.edu.uy/jspui/bitstream/123456789/10776/1/XVI%20JICS_Fern%C3%A1ndez%20Aguerre_Gonz%C3%A1lez%20Bruzzese_Rodriguez%20Ingold.pdf بۆ https://www.colibri.udelar.edu.uy/jspui/bitstream/123456789/10776/1/XVI%20JICS_Fern%C3%A1ndez%20Aguerre_Gonz%C3%A1lez%20Bruzzese_Rodriguez%20Ingold.pdf زیاد کرا\nکاتێکی شاد!—InternetArchiveBot (سکاڵاکردنی کێشە) ١٧:٢٩، ٢٧ی ئایاری ٢٠١٩ (UTC)\nئەرشیڤێکی نوێ https://web.archive.org/web/20190812061109/http://www.hispanistas.org.br/arquivos/revistas/sumario/revista6/109-129.pdf بۆ http://www.hispanistas.org.br/arquivos/revistas/sumario/revista6/109-129.pdf زیاد کرا\nکاتێکی شاد!—InternetArchiveBot (سکاڵاکردنی کێشە) ١١:٢٢، ١٧ی تشرینی یەکەمی ٢٠١٩ (UTC)\nئەرشیڤێکی نوێ https://web.archive.org/web/20190405013655/http://www.historiadelaslenguasenuruguay.edu.uy/ بۆ http://www.historiadelaslenguasenuruguay.edu.uy/ زیاد کرا\nکاتێکی شاد!—InternetArchiveBot (سکاڵاکردنی کێشە) ١١:٠٢، ٢٢ی تشرینی یەکەمی ٢٠١٩ (UTC)\nسڵاو، لەلای منەوە ھەر وەکوو ئەم جۆرەی پورتوگال یەک «و»ەی ھەیە باشترە زمانی پۆرتووگالی-ش یەک «و»ەی ھەبێت. تکایە کێشەی پۆر... و پور...یش چاک کەن کە پورتوگال بە «و» بێ و پۆرتووگالی-ش بە «ۆ». ☀AGH☀ (لێدوان) ٠٠:٣٦، ٨ی ئایاری ٢٠٢١ (UTC)\nوەرگیراو لە «https://ckb.wikipedia.org/w/index.php?title=وتووێژ:زمانی_پورتوگالی&oldid=782352»\nئەم پەڕەیە دواجار لە ٠٠:٣٩ی ٨ی ئایاری ٢٠٢١ نوێ کراوەتەوە.


"ئه‌گه‌ر مێرده‌كه‌م بگه‌ڕێته‌وه عێراق ده‌یكوژن"\nچیرۆكی ئه‌و په‌نابه‌ره كورده‌ی پێویسته له‌نێوان ژیان و مردندا هه‌ڵبژاردن بكات\nژیان: محەمەد ئاوات\nخێزانێکی باشوری کوردستان دوای کارکردن لەگەڵ هێزەکانی ئەمریکا بڕیار دەدەن کە روبکەنە ویلایەتە یەکگرتووەکانی ئەمریکا بەڵام پاش مانەوەیان بۆ چەند مانگێک دواجار ئاگادار دەکرێنەوە کە دەبێت بگەڕێنەوە هەرێمی کوردستان، بەبێ دیایکردنی هۆکاری ناردنەوەکەیان.\nكاتژمێر 6:00ی به‌ره‌به‌یانی ڕۆژی 9ی حوزه‌یرانی ساڵی ڕابردوو به‌یان و سه‌ركه‌وت له‌ناو جێگاكه‌یاندان و هێشتا له خه‌و هه‌ڵنه‌ساون، له‌پڕ كه‌سێك له زه‌نگی ماڵه‌كه‌یان ده‌دات، ئه‌وان وا ده‌زانن كه یه‌كێ له دراوسێكانیانه و پێویستی به شتێك هه‌یه، به‌ڵام سه‌ركه‌وت كه به‌چاوی پڕخه‌وه و به جلی ماڵەوە ده‌چێت ده‌رگاكه ده‌كاته‌و ده‌بینێت، چه‌ند كه‌سێك كه جلی مه‌ده‌نیان پۆشیووه به چه‌ند ئۆتۆمبێلێكه‌وه له‌به‌ر ده‌رگاكه‌یان وه‌ستاون، به‌یان كه ده‌بینێت پاش چه‌ند خوله‌كێك هاوسه‌ره‌كه‌ی نه‌گه‌ڕاوه‌ته‌وه ئه‌ویش له‌جێگه‌كه‌ی هه‌ڵده‌ستێت و ده‌چێته به‌رده‌رگا، به‌ڵام ئه‌وه‌ی ده‌یبینێت سه‌یره، چونكه ده‌بینێت چه‌ند كه‌سێك ده‌وری هاوسه‌ره‌كه‌یان داوه، یه‌كێك له پیاوه‌كان پێی ده‌ڵێت "ته‌نیا چه‌ند پرسیارێكمان هه‌یه له هاوسه‌ره‌كه‌ت 10 خوله‌كمان پێده‌چێت و ده‌ینێرینه‌وه"، به‌ڵام پاش كاتژمێرێك سه‌ركه‌وت ده‌گه‌ڕێته‌وه و له‌گه‌ڵ گه‌ڕانه‌وه‌شی هه‌واڵی ئه‌وه به هاوسه‌ره‌كه‌ی ده‌دات كه له‌به‌رهۆكارێكی نادیار دیپۆرت ده‌كرێته‌وه.\nچه‌ند كه‌سێك كه جلی مه‌ده‌نیان پۆشیووه به چه‌ند ئۆتۆمبێلێكه‌وه له‌به‌ر ده‌رگاكه‌یان وه‌ستاون، به‌یان كه ده‌بینێت پاش چه‌ند خوله‌كێك هاوسه‌ره‌كه‌ی نه‌گه‌ڕاوه‌ته‌وه ئه‌ویش له‌جێگه‌كه‌ی هه‌ڵده‌ستێت و ده‌چێته به‌رده‌رگا.\nئه‌مه چیرۆكێك نیه كه له وڵاتێك رویدابێت كه یاسا تێیدا لاوازه، ئه‌و پیاوانه‌شی كه هاتون به‌دوای سه‌ركه‌وتدا مافیا نین، به‌ڵكو ئه‌م روداوه له ئه‌مریكای پایته‌ختی ئازادی رویداوه و ئه‌و پیاوانه‌ش كارمه‌ندی ئاژانسی نێوده‌وڵه‌تی كۆچی ئه‌مریكان، هه‌ر له‌به‌رئه‌وه‌یه كه چیرۆكی دیپۆرتكردنه‌وه‌ی سه‌ركه‌وت تارۆ، ده‌رهێنه‌ری دیاری كورد كه خاوه‌نی مافی په‌نابه‌ری سیاسییه، میدیاكانی ئه‌مریكا و فه‌رمانگه‌ی كۆچی ئه‌و وڵاته‌ی به‌خۆیه‌وه سه‌رقاڵكردووه.\nبه‌یان تارۆ، هاوسه‌ری سه‌ركه‌وت كه شایه‌تحاڵی روداوه‌كانه له‌باره‌ی كێشه‌ی هاوسه‌ره‌كه‌یه‌وه ده‌ڵێت "له‌دوای ئه‌و ڕوداوه‌ی كه به‌سه‌رماندا هات بڕواناكه‌م هیچ شوێنێكی پارێزراو له جیهاندا هه‌بێت، چونكه هاوسه‌ره‌كه‌ی من له‌به‌ر فرۆشتنی مادده‌ی كهولی به نایاسی كه له ناشاره‌زای خۆی له یاساكانی ئه‌مریكا به‌هۆی سه‌ره‌تا ده‌ستپێكردنی ژیانی له‌م وڵاته كردویه‌تی دیپۆرت ده‌كرێته‌وه".\nئه‌م روداوه له ئه‌مریكای پایته‌ختی ئازادی رویداوه، هه‌ر له‌به‌رئه‌وه‌یه كه چیرۆكی دیپۆرتكردنه‌وه‌ی سه‌ركه‌وت تارۆ، میدیاكانی ئه‌مریكا و فه‌رمانگه‌ی كۆچی ئه‌و وڵاته‌ی به‌خۆیه‌وه سه‌رقاڵكردووه.\nبه‌یان نایشارێته‌وه ئه‌گه‌ر هاوسه‌ره‌كه‌ی بگه‌ڕێته‌وه عێراق و هه‌رێمی كوردستان هه‌ڕه‌شه له‌سه‌ر ژیانی دروست ده‌بێت و ده‌ڵێت "هاوسه‌ره‌كه‌ی من ده‌رهێنه‌ره و كاتێكیش كه له عێراق ڕۆیشتین به‌هۆی كێشه‌ی سیاسییه‌وه بوو، له‌به‌ر ئه‌وه ئه‌گه‌ر بگه‌ڕینه‌وه عێراق له‌وانه‌یه به‌هۆی ئه‌و ڕه‌خنانه‌وه كه له سیستمی فەرمانڕەوای عێراق و كوردستان ده‌یگرێت بیكوژن، یان ببێته ئامانجی دەوڵه‌تی ئیسلامی ناسراو بە(داعش) و بیكوژن".\nپێش ئه‌وه سه‌ركه‌وت و هاوسه‌ره‌كه‌ی عێراق به‌جێبهێڵن و مافی په‌نابه‌ری سیاسی له ئه‌مریكا وه‌ربگرن له ساڵی 2002 هێزه سه‌ره‌تاییه‌كانی سه‌دام حسێن سێ برای سه‌ركه‌وتیان كوشتووه، دایكیان دورخستووه‌ته‌وه ماڵه‌كه‌شیان سوتاندون، له‌دوای ساڵی 2003ه‌وه كه ڕژێمی سه‌دام حسێن روخاوه خێزانه‌كه‌ی سه‌ركه‌وتیش كه‌وتونه‌ته به‌ر هه‌ڕه‌شه‌ی ناردنه‌وه‌یان بۆ عێراق.\nله‌باره‌ی كێشه‌كه‌ی سه‌ركه‌وته‌وه چارلا هاس، پارێزه‌ری سه‌ركه‌وت ئاماژه به‌وه‌ده‌كات، له ساڵی 2004 و پاش ساڵێك له ڕزگاركردنی عێراق خێزانه‌كه‌ی سه‌ركه‌وت له‌لایه‌ن دادگاوه كه‌یسه‌كه‌یان ڕه‌تكرایه‌وه و ئاماژه به‌وه‌كرا كه پێویسته بڕۆنه‌وه، به‌ڵام هه‌ر ئه‌وكات له‌به‌ر ئه‌وه عێراق ئارام نه‌بوو دادگا مافی مانه‌وه‌ی له ئه‌مریكا پێدان، وه‌ك ئه‌بینین ئێستاش عێراق ئارام و پارێزراو نیه بۆ سه‌ركه‌وت.\nسەرکەوت له ژیانی ڕۆژانه‌یدا كاری ده‌رهێنه‌ری و فیلم سازی ده‌كات، خاوه‌نی سێ فیلمی سینه‌ماییه به ناوه‌كانی: خیانه‌تكار (2015)، شه‌مس و ڕۆمی (2006) و ڕێبه‌ری بۆ باوه‌ڕ (2007).\nپارێزه‌ری سه‌ركه‌وت ئاماژه به‌وه‌ده‌كات، له ساڵی 2004 و پاش ساڵێك له ڕزگاركردنی عێراق خێزانه‌كه‌ی سه‌ركه‌وت له‌لایه‌ن دادگاوه كه‌یسه‌كه‌یان ڕه‌تكرایه‌وه و ئاماژه به‌وه‌كرا كه پێویسته بڕۆنه‌وه.\nچیرۆكی سه‌ركه‌وت هێشتا كۆتای نه‌هاتووه چونكه ئه‌و ده‌رهێنه‌ره كورده هێشتا له‌نێوان دوڕیانی مانه‌وه‌ی له ئه‌مریكا و په‌ره‌دانی به‌كاره‌كه‌ی كه سینه‌مایه و هاتنه‌وه‌ی بۆ عێراق و به‌سه‌ر بردنی ژیان له‌ژێر هه‌ڕه‌شه‌ی كوشتندا ماوه‌ته‌وه


نەوشیروان مستەفا: سێبەری سیاسەت.\nپەیڤێک بۆ ساڵیادی:\nلەسەر هەر مەسەلەیەک سەبارەت بە مێژووی سیاسی و ئەدەبی و رۆژنامەنووسی و تەنانەت کەسایەتی کاک نەوشیروان مستەفا جیاواز و ناکۆک بین، هەمیشە لەسەر توانا و تێگەیشتن و ئاستی باڵای کارکردنی ئەو کۆک بووین. هیچ سیاسییەکی ئەو نەوەیەم نەدیووە ئەوەندەی ئەو توانای پێداچوونەوەی بە مێژووی خۆی و هەڵەکانی خۆی و ئاستە جیاوازەکانی کۆمەڵگەکەی هەبووبێت، هەروەک چۆن کاک شێرکۆ بێکەس بۆ دونیای ئەدەبی ئێمە لە نەوەی خۆی جیاوازە، ئەو بەهەمان شێوە و زیاتر.\nنەوشیروان مستەفا خاوەنی شوناسێک و پرۆژەیەکی جیاوازە لە نەوەی خۆی کە تا چەندان ساڵی دیکە دەبێتە سێبەری ناو دونیای سیاسەتی ئێمە. ئەو کوردناس بوو، بۆ ئەو مێژوو و کارەساتە سیاسییەکان ببوونە چەتر و سێبەری رەفتاری سیاسی و ئیلهامی ئیدارەدانی پارتی سیاسی و کۆمەڵگە بە شێوەیەکی گشتی.\nهەر هەوڵدان بۆ نووسینەوەی رووداو و کارەساتە سیاسی و مێژووییەکان خۆی لە خۆیدا دروستکردنی گۆرانکارییە لە شێوازی گێرانەوەی شەفەهی و زارەکی مێژوو بۆ گێرانەوی مێژوو بە رێگای تۆمارکردن و نووسینەوەی، کە ئەمە لەراستیدا ئەرکی مێژوونووسە ئەکادیمییەکانە. ئەمە کارێکی هەر وا ئاسان نییە بۆ کەسێک کە بەشێکی گرنگی رووداوەکان بووبێت و هەمیشە لە ژێر فشارە جیاوازەکاندا بووبێت و لە ژینگەیەکدا ئەم کارەی ئەنجام دابێت کە هەرگیز یارمەتیدەر نەبووە، ژینگەیەک پر مەترسی بەردەوام و نەبوونی بەردەوام و ململانێی سیاسی سەختی بەردەوام لە ناوەوەی پارتە سیاسییەکەی کە کاری تیاکردووە و لە دەرەوەی پارتەکە خۆشی.\nلەو خاڵانەی کە جێگای تێرامان و سەرنجە، کاک نەوشیروان توانی لە پاش راپەرین و هاتنە ناو شارەکانەوە خیتابی سیاسی و بەهای سیاسی و تەنانەت رەفتاری سیاسی خۆی پەرە پێبدات و فراوانتر بکات بە جۆرێک پرۆژەیەکی پر مەترسی بێنێتە کایەوە کە بەرامبەر مێژووی کۆمەڵگەکەی دەوەستێتەوە و دەخوازێت ببێتە سەرەتای پرۆژەیەکی مەدەنی بۆ ئاییندە. ئەم وەچەرخانە بە دەگمەن لە مێژووی نەتەوەکاندا روودەدەن.\nئەو کۆڵەکەکانی ناو کۆمەڵگەکەی خۆی بۆ مەرامی سیاسی بەکار نەهێنا، ئەو دەستکاری ئەو کۆڵەکانەی کرد بۆ ئەوەی ئامانجی سیاسی فراوانتر بێت تا زیاتر رەوایەتی بەکاری سیاسی بدرێت.\nگرنگە لە ئێستادا لێکۆڵینەوەی جیددی لە رەوتی مێژووی خۆیدا بۆ کارەکانی و پرۆژەکانی و نووسینەکانی بەشێوەیەکی بابەتیانە بکرێت و پێداچوونەوە بە مەبەستی سوود وەرگرتن و دەوڵەمەندکردنی ئەو میراتە سیاسییە بدرێت بەجۆرێک کە برژێتە پرۆسەی بەدامەزراوەیی بوونی سیاسیی و حکومڕانی باشەوە .


کوردیپێدیا - دەزگای روانگە\n☂ دەزگای روانگە | پۆل: پارت و رێکخراوەکان | زمانی بابەت: 🏳 کوردیی ناوەڕاست\nدەزگای روانگە ئەرکی دەستەبەرکردنی خزمەتگوزارییەکان و بەرزکردنەوەی ئاستی هۆشیاری و گەشەپێدانی توانای مرۆیی و پاراستنی گروپی لێقەوماوانە بۆ باشترکردنی بار و گوزەرانی ژیانیان.\n- یارمەتیدانی کەسان و گروپی لێقەوماوان لە نێو کۆمەڵگەدا.\n- هاندانی ئەندامانی کۆمەڵگە بۆ کاری خۆبەخشی و بەشداری پێکردنی لاوان لە چالاکیی نێو کۆمەڵگەکانیاندا.\n- دەستە بەرکردنی کۆمەکی دەستبەجێ بۆ ئەو کەسە لێقەوماوانەی کە بەهۆی کارەساتە مرۆییەکانی وەک: تەقینەوە، توندوتیژی، کەمیی خۆراک، کۆچی بەزۆرە ملێ و کارەساتی سروشتیی وەک: بڵاوبوونەوەی نەخۆشی، لافاو، گڕکان، بومەلەرزەوە دووچاری نەهامەتی بوونەتەوە.\n- گرنگیدانی تایبەت بەو چالاکییانەی کە لاوان بونیاد دەنێت، وەک: وەرزش، هونەر، راگەیاندن، میوزیک و پڕۆژەکانی خزمەتگوزاریی کۆمەڵایەتی.\n- یارمەتیدانی قوتابیان و لاوانی کچ و کوڕ بۆ تەواوکردنی قۆناغەکانی خوێندن و گرنگیدان بە تواناکانیان بۆ بەرزکردنەوەی ئاستی پێشکەوتنی کۆمەڵگە.\n- دابینکردنی دەرفەتی زیاتری خوێندن لە دەرەوەی وڵات بۆ قوتابیانی زانکۆ و خوێندنی باڵا لە هەرێمی کوردستان بەهەماهەنگی لەگەڵ وەزارەتەکانی پەروەردە و خوێندنی باڵا.\n- بەرزکردنەوەی ئاستی هۆشیاریی کۆمەڵایەتی بۆ گرنگیدان بە پاراستنی ژینگە و ئەنجامدانی پڕۆژەی تایبەت بۆ ئەم مەبەستە.-\nلە ئەستۆگرتنی خوێندن\n1. 👁 شارەوانی هەولێر، لەبارەی پێدانی زەوی بە رێکخراوی روانگە و مێری روونکردنەوە دەدات\n➕ ئەم بابەتە لەلایەن: (هاوڕێ باخەوان)ەوە لە: Mar 24 2015 3:27PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 24 2015 3:27PM باشترکراوە\n📷 فایلی وێنە 1.0.1 6 KB Mar 24 2015 3:27PM هاوڕێ باخەوان


بۆ ئه‌و به‌رپرسانه‌ی ملـله‌تیان ده‌مێكه كردوه‌ته قوربانیی\nعەیبەیەکی گەورەیە بەرپرسگەلێک هەبن لەم هەرێمەدا زیاترلە سێ ساڵە دەستیان خستۆتە بیناقاقای هاوڵاتیانی ئەم هەرێمە کەچی بەڕوویەکی قایمەوە جەژنە پیرۆزەیان ئاڕاستە دەکەن و هیوا دەخوازن هەموو ڕۆژێکیان جەژن وشادی بێت .\nئاخر بەرپرسە بێ هەستەکان ئێوە میللەتێکتان کردۆتە قوربانی بەهۆی نەزانین و بێ ئەزمونیتان لەبەڕێوەبردندا ، ئێوە لەو ڕۆژەوەی بڕیاری سەربەخۆیی ئابوریتاندا میللەتێکتان ڕەزیل وزەلیلکرد ، ئاخەر پێم ناڵێن ئەم بەڕێوەبردنەی هەرێمی کوردستان ئێوە دەیکەن ناوی چی لێدەنێن وچ پێناسەیەک هەڵدەگرێت .\nئێوە کەبڕیاری سەربەخۆیی ئابوریتانداو مژدانەی ئەوەتان دەبەخشیەوە کەژیان وگوزەرانی خەڵکی کوردستان والێدەکەن نمونەی نەبێت لەناوچەکەدا ، بەڕاستی ڕێک واتانکرد ولەم ڕوەوە زۆر ڕاستگۆ بوون چونکە واتان لەژیانی ئەم میللەتە ڕەش وڕووتەکرد کە نمونەی نەبێت لەدنیاو ناوچەکەشدا چونکە لەدنیادا نەبوە حکومەتێک موچەی کردبێتە چارەک ونیوە موچە کەچی بەو شێوەیەش لەبەهاردا هی زستان ولەهاوینیشدا هی بەهار بداتە فەرمانبەرو موچەخۆرەکانی، ئەوە جگەلەوەی کەخانەوادەی سەربەرزی شەهیدان وکەس وکارو پاشماوەی ئەنفالکراوان، پێشمەرگەی دێرین و گیانفیدا بۆکوردو کوردستان ، خانەنشینانی ماندوی ڕۆژانی سەخت لەچاوەڕوانی موچەدا ژیانێکی هێندە ناڕەحەت بەڕێبکەن کەژیانی هەریەکەیان چەندین چیرۆکی لێدروست وبەرهەم دەهێنرێت ، ئەمەجگە لەوەش کەکەم ئەندامان وخاوەن پێداویستیە تایبەتەکان تائێستا لەچاوەڕوانی موچەیەکی( ٦۰ )هەزاری کۆتا مانگی ساڵی (۲۰۱٦) ن لەم بەرەجەژنانەی جەژنی قوربانی ساڵی (۲۰۱۷)دا.\nبۆیە ئێوە بەتەواوی میللەتێکتان بەهەموو توێژەکانیەوە کردۆتە قوربانی.\nباشە گەڕاستگۆن لەگەڵ خەڵکی ئەم هەرێمە خێرە ناتوانن نیوەموچەو چارەکە موچەکەش لەکاتی خۆیدا بدەن ، بەڵام لە چرکەساتێکدا یەک میارد دۆلار وەک پێشینەی یەکەم دەدەنە کۆمپانیای دانەغاز کە دەکاتە نزیکەی مووچەی دوو مانگ ونیوی موچەخۆر و فەرمانبەرانی کوردستان بەم سیستمە ناوازەی خۆتان داتانهێنا .\nئێوە لەستەمکردن و زوڵمدا لەم میللەتە بێ وێنەو بێ نمونەن، باشە حکومەتێک ڕۆژانە ٦۰۰ هەزار بەرمیل نەوت بەبۆری بفرۆشێت کە گەر نرخی بەرمیلێکیش ٤۰ دۆلار بێت بەوتەی خۆتان مانگانە بایی ۷۲۰ ملیۆن دۆلارە ، ئەمەجگەلەوەی کەبایی ملیۆنان دۆلار سوتەمەنی بەقاچاخ ولەڕێگەی تانکەرەوە هەناردەدەکات ودەیفرۆشێت و داهاتی باج وڕسومات وگومرگەکانیش چەندین هێندە زیادیانکردوە .\nبەکورتی و بەکوردی داهاتی مانگانەی هەرێم گەر لەملیاردێک دۆلار زیاتر نەبێت هەرگیز کەمتر نیە ئیتر پێمان ناڵێن بۆچی و لەپای چی ئەم میللەتە هیلاک وزەحمەتکێشە وادەکەنە قوربانی و یاری بەهەست ونەست و هەموو پیرۆزییەکانی دەکەن .\nماوەتەوە ڕوو بکەینە بەرپرسە بێ هەستەکان و پێیان بڵێین کە ئێوە ناتوانن خۆتان بکەنە قوربانی بۆ خاک وخەڵکی کوردستان ، ناشکرێت خەڵکی بەشمەینەتیش لەوە زیاتر بکەنە قوربانی .\nبۆیە باشترە لەبری جەژنە پیرۆزە لەخەڵکی خۆتان بەشەرمەزار بزانن و داوای لێبوردن بکەن، چونکە هەشت جەژنە ئێوە هەر جەژنە پیرۆزە دەکەن و ژیانی خەڵکیش لەجیاتی خۆشگوزەرانی وباشبونی بژێویان هێندەی ترقورسترو کۆڵەوارو پڕتربووە لەئەرک وزەحمەت .


شاندێكی ئه‌نجوومه‌نی نوێنه‌رانی عێراق به‌سه‌رۆكایه‌تی به‌شیر حه‌داد سه‌ردانی ئێرانیان كرد\n18/6/2019 - 10:48\nله‌گه‌ڵ عه‌لی لاریجانی سه‌رۆكی ئه‌نجوومه‌نی شورای ئێران كۆبوونه‌وه\nنووسینگه‌ی ڕاگه‌یاندنی جێگری سه‌رۆكی ئه‌نجومه‌نی نوێنه‌رانی عێراق له به‌یاننامه‌یه‌كدا ڕایگه‌یاند: كه شاندێكی ئه‌نجوومه‌نی نوێنه‌رانی عێراق به‌سه‌رۆكایه‌تی دكتۆر به‌شیر حه‌داد جێگری سه‌رۆكی ئه‌نجوومه‌ن سه‌ردانی ئێرانیان كرد و له‌گه‌ڵ عه‌لی لاریجانی سه‌رۆكی ئه‌نجوومه‌نی شورای ئێران كۆبوونه‌وه و باسیان له چه‌ندین پرسی گرنگ كرد .\nله‌میانی كۆبوونه‌وه‌كه‌دا به‌شیر حه‌داد باسی له گرنگی هه‌ماهه‌نگی و هاوكاری له‌نێوان ئه‌نجوومه‌نی نوێنه‌رانی عێراق و ئه‌نجوومه‌نی شورای ئێران كرد له‌پێناو خزمه‌تكردنی به‌رژه‌وه‌ندی هاوبه‌ش له بواری ئابووری و سیاسی له‌سه‌ر بنه‌مای دراوسێیه‌تی و پاراستنی سه‌روه‌ری خاكی هه‌ردوو وڵات .\nبه‌شیر حه‌داد باسی له‌وه‌شكرد په‌یوه‌ندی مێژوویی و ئایینی و كۆمه‌ڵایه‌تی له نێوان هه‌ردوو گه‌لدا هه‌یه .\nلای خۆشییه‌وه عه‌لی لاریجانی وێڕای پێشوازی له شانده‌كه‌ی عێراق دووپاتیشی له‌سه‌ر په‌ره‌پێدانی په‌یوه‌ندی نێوان هه‌ردوو وڵات كرده‌وه له پێناو به‌رژه‌وه‌ندی هاوبه‌ش، گوتیشی كۆماری ئیسلامی ئێران هیواخوازه عێراق سه‌قامگیربێت، چونكه دراوسێیه‌كی گرنگه و به‌رژه‌وه‌ندی زۆر به‌یه‌كیانه‌وه ده‌به‌ستێته‌وه لاریجانی له‌و دیداره‌دا ئاماژه‌ی به‌وه‌شكرد كه ئێران له پشت عێراق وه‌ستایه‌وه له‌كاتی شه‌ڕی دژ به داعش و ئه‌مڕۆش به شانازییه‌وه پاڵپشتی له عێراق ده‌كه‌ین له بونیاتنانه‌وه‌ی، ئه‌مه‌ش به‌ڵگه‌یه له په‌یوه‌ندییه‌كی قوڵی برایه‌تی له‌نێوان ئه‌و دوو گه‌له‌دا .\nپادشای سعودیە داوایكرد وڵاتانی كەنداو یەكبگرن بۆ رووبەڕوبوونەوەی ئێران\nسعوودیه 48 ملیار و 500 ملیۆن دۆلاری بۆ خه‌رجی سه‌ربازیی ته‌رخانكردووه\nجارێكی دیكە سەعد حەریری دەبێتەوە سەرۆک وەزیرانی لوبنان\nپۆمپیۆ و ناتانیاهو كۆبوونه‌وه‌یه‌كی گشتگیریان له‌باره‌ی كاریگه‌رییه زیانبه‌خشه‌كانی ئێران له ناوچه‌كه ئه‌نجامدا


پێجشەممە, 17. ڕێبەندان 2019 /\n6:00 پ.ن. – 9:00 پ.ن. Save in my calendar


وه‌زیری دارایی پشکی هه‌رێمی زیاد نه‌کرد | ئاژانس\nHome سەرەکی وه‌زیری دارایی پشکی هه‌رێمی زیاد نه‌کرد\nوه‌زیری دارایی حکومه‌تی عێراق، کە کوردە و پارتییە بودجه‌ی هه‌ریمی کوردستانی زیاد نه‌کرد له کاتێکدا ده‌یتوانی بودجه‌که بۆ 14 زیاد بکات، په‌رله‌مانتارانیش گومان له ڕێککه‌وتنێکی نێوان پارتی و سه‌رۆکی حکومه‌تی نوێی عێراق ده‌که‌ن له‌و باره‌یه‌وه.\nلە بودجەی عێراقی ساڵی ٢٠١٩دا، پشکی کورد بە ١٢% دیاری کراوە، بەڵام ناکۆکیی کورد و پێداگرییەکەی وای کورد پڕۆژەکە بنێردرێتەوە حکومەت و هەمووار بکرێتەوە و بڕیاریش درا پشکی کورد بۆ ١٤% بەرز بکرێتەوە، بەڵام دوای سەردانەکەی بارزانی و گەڕانەوەی بودجە بۆ پەرلەمانی عێراق بەشە بودجەی هەرێم هەر بە ١٢% ماوەتەوە و ئەوەش گومانی زۆری درووست کردووە.\nئه‌حمه‌د حاجی ڕه‌شید، پەرلەمانتاری کۆمەڵی ئیسلامی لە پەرلەمانی عێراق، بە ״ئاژانس״ی ڕاگەیاند، نووسراو به فه‌رمی بۆ ئه‌و هاتووەته په‌رله‌مان كه ڕێژه‌ی كورد ده‌بێت له 13,93% بێت و نووسراوه‌كه‌ی داوه به فوئاد حسێن، وه‌زیری دارایی و وه‌فدی هه‌رێمی كوردستان كه هیچ كه‌سێك توانای ئه‌وه‌ی نییه كه ئه‌و نوسراوه ڕه‌ت بكاته‌وه، بەڵام سەریان سوڕماوە بۆچی وه‌زیری دارایی ده‌ستكاریی پشكی كوردی نه‌كردووه.\nوتیشی: ״ئه‌و كه‌مته‌رخه‌مییه‌ی وه‌زیری دارایی له‌گه‌ڵ نوێنه‌رانی پارتیش له ئه‌نجومه‌نی نوێنه‌ران باسم كردووه و زۆریان هاوڕای بوون و نه‌یان توانیووه قسه‌كانم ڕه‌ت بكه‌نه‌وه، چونكه ئه‌مه ڕێككه‌وتنی نهێنی له پشته‌وه‌یه.״\nمه‌ترسی تێپه‌ڕاندنی بودجه‌ی ساڵی 2019 عێراق بۆ كورد له‌وه‌دایه كه ڕێژه‌ی له 12% وه‌ك عورفێكی لێ بێت و بۆ بودجه‌ی ساڵانی داهاتووش ئه‌و ڕێژه‌یه جێگیر بكرێت.\n״هێشتنه‌وه‌ی پشكی كورد به‌و ڕێژه‌یه بۆ ئه‌وه‌یه كه هه‌رێمی كوردستان نایه‌وێ پابه‌ند بێت به ڕێككه‌وتن له‌گه‌ڵ به‌غدا تا به خه‌ڵك بڵێت حكومه‌تی ناوه‌ند پشكی كوردی زیاد نه‌كردووه بۆیه ئه‌وانیش پابه‌ند نابن به‌و ڕێككه‌وتنه‌وه.״ ئەحمەد حاجی ڕەشید وای وت.\nفوئاد حسێن، کە وه‌زیری دارایی عێراقه له پشكی پارتی، هاوكات وه‌زیری پلاندانانیشه به وه‌كاله‌ت و ئه‌م دوو وه‌زارەته ئامادەکاری نووسینه‌وه‌ی پڕۆژه‌یاسای بودجه‌ن له عێراق تا له‌و ڕێگه‌یه‌وه ده‌ستكاریی پشكی هه‌رێمی كوردستان بكرێت، به‌ڵام ڕێژه‌ی پشكی كورد نه‌توانراوه له 12% تێپه‌ڕێندرێ.\nگومانه‌كان لای پەرلەمانتاران تۆختر ده‌بنه‌وه كاتێك كه ده‌بیندرێت فوئاد حسێن سێ سیناریۆی له‌سه‌ر پشكی كورد له بودجه‌ی عێراق ناردووه بۆ ئه‌نجومه‌نی وه‌زیران له هه‌ر سێ سیناریۆكەدا باسی ڕێژه‌ی له 12،67% ده‌كات نه‌ك ڕێژه‌ی له 14%.\nغالب محه‌مه‌د، ئه‌ندامی ئه‌نجوومه‌نی نوێنه‌رانی عێراق له فراکسیۆنی گۆڕان به ״ ئاژانس״ی وت: ״پڕۆژه‌یاسای بودجه‌ی عێراق-مان له په‌رله‌مانی عێراق له قورگی شێر ده‌ركرد تا به‌شه بودجه‌ی هه‌رێم زیاد بكرێت و ناردمانه‌وە بۆ حكومه‌ت و وه‌زیری دارایی تا چاكی بكات، به‌ڵام وه‌زیری دارایی نه‌یتوانیوه ته‌نها له 1%ی پشكی هه‌رێم-یش زیاد بكات.״\nوتیشی: ״پێده‌چێت مه‌سعود بارزانی له سه‌ردانه‌كه‌یدا بۆ لای عه‌بدولمه‌هدی ڕێككه‌وتنی له‌سه‌ر پشكه‌كانی خۆیان له كۆمپانیا نه‌وتییه‌كان و گواستنه‌وی نه‌وتی كه‌ركوك كردبێت له ڕێگه‌ی بۆریی نه‌وتی هه‌رێمی كوردستا بۆ به‌نده‌ری جه‌یهان.״\nکێشەی بودجە لەنێوان هەرێم و بەغدا لە ساڵی ٢٠١٤ـەوە سەری هەڵداوە و تا ئێستا بە چارەسەرنەکراوی ماوەتەوە.\nئه‌حمه‌د سه‌فار، ئه‌ندامی لیژنه‌ی دارایی له ئه‌نجومه‌نی نوێنه‌رانی عێراق له فراکسیۆنی پارتی به ״ئاژانس״ی وت: ״د.فوئاد حسێن له كاتی ڕاده‌ستكردنی ئه‌و سیناریۆیانه‌ی كه له‌سه‌ر پشكی كورد دراوه به ئه‌نجومه‌نی وه‌زیران له وڵاتی عه‌ممان بووه.״\nوتیشی: ״دانوستان له‌سه‌ر زیادكردنی پشكی كورد له بودجه‌ی عێراق به‌رده‌وامه و ئه‌وه بڕیاری كۆتایی نییه.״


Tuesday, 07.16.2019, 19:46\nمنداڵـیەتی قۆنـاغـێکی زۆر گـرنگ و هەستیارە لە بنیاتـنانی کەسایەتی هـەر مـرۆڤـێکدا. کۆمیـدی یا گەنجـەفە و گـاڵتەوگەپ لە ئـەدەبی منداڵانـدا، رۆڵ و کارتێکـردنێکی گـرنگی هەیە، لە گەشەکردنێکی خۆڕسکی تواناکـانی منداڵ و لە بنیاتنانی کەسایـەتییەکی ئاسایی دروست و هـاوسەنگ و کۆمـەڵایـەتی و کـراوەدا.\nئەدەبی کۆمیدی زانیارییەکە وەکو هەریەکە لە زانیارییەکانی تر.. بە شارەزایی و لێزانین دێتـەدی. گەلێ لە نووسەران و هـونەرمەنـدانی جیهـانی، کە لەم بـوارەدا بەهــرەدارن و هۆگـری نووسینی بابـەتی کۆمیدین، توانیویانن سەرکـەوتن بەدەسـت بهـێـنن و چەنـدین پەرتووکی بابـەت کۆمیـدیان بۆ منـداڵان چـاپکـردوون و ناوبانگـیان پێـیان دەرکـردوون. لە راستیـشدا، نووسـینی چـیرۆک و چـیرۆکە هـۆنـراوە و شانـۆی کـۆمـیدی بـۆ منـداڵان کارێکی هیندە ئاسای و ئاسانیش نییە، کە هەر نووسەرێکی ئارەزوومەند بتوانێت خـۆی لە قەرەی بدات و سەرکەوتووبێت. چونکە نووسەری کۆمیـدی پێویستە شارەزای بنەما\nو مەرجەکـانی ئەم جـۆرە ئەدەبــە بێت و شارەزایی لە شـێوازی داڕشــتن و لە زمـان و فەرهـەنـگ و لە خواسـت و خولـیا و ئـارەزوو و لە قۆنـاغـەکـانی منـداڵی و لە جیـهانی منداڵان هەبێت. بتوانێت خۆی لێیان نزیک بکاتەوە و بچێتە دڵ و هۆشیانەوە، لە راز و نیاز و لە پاکی و بێتاوانیان تێبگـات.. پێویستە نووسـەرێـکی خەیـاڵ فـراوان و بیـرتـیژ بێـت، کەسێکی رووخـۆش و گـەش و لێـوبەخـەنـدە و دەم بە پێـکەنین و گوفـت شیرین بێت، کراوە و گەشبین بێت. توانای داهـێنانی پاڵەوان و کـاراکتەری کۆمیدی گاڵـتەئـامێز و قوشمەچـی بۆ نووسینەکـانی بۆ منداڵان هەبێت.. دوور لە شێوازی چاولێکەری سواو و ئێکسپایەر، دوور لە دووبارەکردنەوەی رۆتینی بـاوی رۆژانـە و قوتابخـانە. پێویستە بابەتەکـانی نووسینە کۆمیدییەکـانی بۆ منـداڵان ئاراستەکـراوبـن، کـورت و پوخـتـبن. بە شــێوازێکی ئاسان و شــیرین و ناسـک و رەوان دایـان بـڕێـژێت، بتـوانێت بە ئاسانیش سەرنجی منـداڵان رابکـێـشێت و بیان هێنێـتە پێکەنین و تا کۆتـایی واز لە خوێندنـەوەی نووسینەکانی نەهـێنن و چێژیان لێوەربگـرن.. گرنگیشە لە نووسینەکانیدا راستگۆبێت.\n١١ـ بابـەتە کـۆمیـدییەکـان، بـاری مەینـەتیـیەکـان سـووک دەکـەن، سـوودێـکی زۆری تەنـدروستـیـیان هـەیـە، چـارەسـەری گـەلـێ لـە گـرفـت و لە نـەخـۆشـیـیە دەروونـی و جەسـتەییەکـان دەکەن، سـوودێـکی زۆر بە ماسوولکـەکـان و بـە دەمـارەکـانی لـەش و بە خـوێنـبەرەکـان دەبـەخـشن.\nمـریشـکە قـونـدە بـۆ شـاری شـووکـردن بەڕێـکـەوت.. تـووشـی شـوانـێک بـوو. شوانـەکە بە مـریشکە قـوندەی گـوتی : مـریشـکە قـونـدە بـۆ کـێوە دەچـی؟\nمـریشکە قـونـدە گوتی : سندانی مریشـکە قونـدەی! بۆچـی دەڵـێی مریشکە قـونـدە؟! شوانـەکە گـوتی : ئـەدی بـڵـێم چـی؟ مـریشـکە قـونـدە گـوتی : بــڵێ : نــــازێ .. نــــازێ چـارۆک .. پـێـازێ رەقــمە .. رەقـازێ دەچـیە.. کـێـندەرێ؟\nشـوانـەکە گـوتی : نـــــازێ .. نـــــازێ چــارۆک .. پـیــازێ دەچـیە .. کـێـندەرێ؟\nمـریشکە قـونـدە گـوتی : دەچـمە شـاری شـووکـردنێ. شوانـەکە گـوتی : وەرە شـووم پـێ بکـە. مـریشکە قـونـدە: گـوتی : باشـە، بـەڵام چـۆنـم بەخـێو دەکـەی؟ شـوانـەکە گـوتی : بـە نـانی شـوانی. مـریشـکە قـونـدە گـوتی : کـەوابێ شــووت پـێـناکـەم!\n( تـا کۆتـایی چـیـرۆکـەکـە ..................)\nچـیرۆك و سەرگوزشتەکانی (مەلا مەزبـوورە) و (ئەحەی کوڕنـو) و (خاڵە رەجـەب) و (لالە سەرحـەد) و (ئەحـۆل) و چیرۆک و نوکتەکانی ناو (رشتەی مـراوری ـ عەلائەدین سوجادی) کە بەشێوازی گاڵتەئامێز داڕێژراون بەشێکن لە بابەتی کۆمیدی و جەفەنگی. ئەمەش نموونەیەکی ترە لە چیرۆکی کۆمیدی فۆلکلۆری کوردیمان لە ژێـر ناوی هەبوو نەبوو.. کە بۆ منداڵان لەبارە و دەیانهێتە پێکەنین و خۆشی و شـادی دەخـاتە دڵیانەوە:\nکەس لە مـرۆڤ سەرسەخـتـتر نەبـوو. هـەڵـیانگـرت ، جـێگـای نەبـوو. دایـانـنا ، رێـگـای نەبـوو. خـستـیانە بنمـیچ ، دانـی چـوو بە ریــچ. خـستـیانە نـاو تـاق ، چـاوی چـوو بە زاق. خـستـیانە سەر کەڵـەک ، کەڵـەک رووخـا. گـوتیان : کەڵـەک بـۆ رووخـای؟ گـوتی : ئەی بۆچـی گـیا لە بنمـدا دەڕوێ؟\nگـوتیان : گیا بۆچـی لە بنـیدا دەڕوێی؟ گـوتی : ئەی بۆچـی بـزن سەرقـرتـم دەکـات؟ گـوتیان : بـزن بۆچـی سەرقـرتی دەکـەی؟ گـوتی : ئەی بۆچـی گـورگ چـاوم لێ زەق دەکـاتەوە؟ گـوتیان : گـورگ بۆچـی چـاوی لێ زەق دەکـەیـتەوە؟ گـوتی : ئەی بۆچـی شـوان حەلـەلـەم لێ دەکـات؟ گـوتیان : شـوان بۆچی حەلـەلـەی لێ دەکـەیت؟ گـوتی : ئەی بۆچـی داپیـرە ناهـێـڵێ بـدۆشــم؟ گـوتیان : داپیـرە بۆچـی ناهـێڵی بـدۆشــێ؟ گـوتی : ئەی بۆچـی مشـک سەردۆڵـەم دەخـوات؟ گـوتیان : مشـک بۆچـی سەردۆڵـەی دەخـۆیت؟ گـوتی : ئەی بۆ پشــیلە چـاوم لێ زەق دەکـاتەوە؟ گـوتیان : پشــیلە بۆچی چـاوی لێ زەق دەکـەیتەوە؟ پشـیلە گـوتی : کەتنـەکەی ئەلـە بە ریشـم، ئـەگــەر لـێـــرە بـنـیـــــشــم. دەچــــم بـۆ شـــاری تـــاران، جگەرە قـوت قـوت دەکـیشـم.\n١ـ الفکـاهـة في ادب الاطفـال الیـوم .. دکـتورە وفـاء السـبیل. ٢ـ الفکـاهـة ضـروریة لتشجیع الاطفـال علی القـراءة .. موقع میـدل ایست اونـلاین. ٣ـ ادب الاطفـال .. دکتور سـمیر عـبدالوهـاب احـمد .. عـمان ـ الاردن : ٢٠٠٦ ٤ـ ئەدەبی منداڵانی کورد.. بەرگی دووەم .. حەمە کەریم هەورامی .. هەولێر: ٢٠٠٧\n٥ـ دیـلان.. کتێبی خوێنـدنـەوەی کـوردی ـ ئاستی دووەم .. دانـانی : فەهـمی کاکـەیی و مەهـابـاد قـەرەداغـی و ئەمجـەد شـاکـەلی .. سـویـد : ٢٠٠٣


بتوجيه من سمو أمير دولة قطر وصول مستشفيين منتقلين الى العراق | وكالة أنباء اليوم\nالاربعاء,05 أغسطس 2020 10:36 مساء\nالخميس, 23 يوليو 2020 09:07 مساءً 0 28 0\nبتوجيه من سمو أمير دولة قطر حضرة الشيخ تميم بن حمد آل ثاني وصول مستشفيين منتقلين الى العراق والسفارة العراقية في قطر تثمن وتشكر مواقف دولة قطر الشقيقة.\nالسفير عمر البرزنجي يتقدم باسمه وباسم كادر السفارة وجميع العراقيين لاسيما الجالية العراقية في قطر بالشكر الجزيل لسمو الشيخ تميم بن حمد آل ثاني امير دولة قطر لما قام به من عمل انساني بالتوجيه بارسال مستشفيين ميدانيين متكاملة بجميع معداتها الى العراق أحدهماالى محافظة الانبار والثاني في محافظة ذي قار تضامنا من الاخوة الاشقاء في قطر مع أشقائهم في العراق لمواجهة وباء كورونا تأتي هذه المبادرة من الاشقاء في قطر في ظل العلاقات الاخوية المتنامية والراسخة والمتينة حيث تواصل سمو الشيخ خالد بن خليفة آل ثاني رئيس الوزراء مع دولة رئيس الوزراء السيد مصطفى الكاظمي لبحث مجموعة من القضايا ومنها دعم جهود العراق في مواجهة وباء كورونا وتداعياته وقد اكد الاشقاء وقوفهم الدائم والداعم للعراق وشعبه وتكللت هذه الجهود بمبادرة سمو الأمير.\nاذ يثمن السفير عمر البرزنجي هذا الموقف الانساني والاخوي الذي هو ليس بغريب على أشقائنا في قطر\nوبتوجيه من معالي وزير الخارجية الدكتور فواد حسين الذي توجه بالشكر لجميع الجهود المبذولة في سبيل تعزيز التعاون الاخوي بين الاشقاء تواصل السفير وبجهود حثيثة من اجل تسهيل الإجراءات اللوجستية لوصول الطائرات القطرية المحملة بالمساعدات الطبية الى العراق فكان على اتصال دائم مع الإخوان في وزارة الخارجية القطرية وكذلك تم تأمين اتصال مع معالي وزير الصحة الدكتور حسن التميمي ومعالي الدكتورة حنان الكواري وزيرة الصحة في دولة قطر وتم بحمد الله وصول الطائرات الى العراق.\nوهنا لايسع السفير عمر البرزنجي الا ان يتقدم بالشكر الجزيل لكل من اسهم في تسهيل وصول المساعدات الطبية الى العراق من الجانب القطري\n_ سعادة السفير ابراهيم فخرو رئيس ادارة المراسم\n_ سعادة السفير راشد النعيمي رئيس ادارة الشؤون العربية\n_ سعادة السفير خالد السليطي سفير دولة قطر في العراق\n_ سعادة محمد النعيمي مدير مكتب وزيرة الصحة\nومن الجانب العراقي\n- سعادة الدكتور اسامة الرفاعي رئيس الدائرة العربية في وزارة الخارجية\n_ سعادة السيد منهل الصافي رئيس دائرة المراسم و مدير مكتب السيد وزير الخارجية\n_ كادر السفارة الدبلوماسي لاسيما ادارة المراسم\nوبدوره يؤكد السفير عمر البرزنجي بانه سيواصل سعيه الدؤوب من اجل خدمة ابناء شعبه والعمل على تعزيز وتطوير العلاقات الاخوية بين البلدين الشقيقين هذه العلاقات المبنية على مصالح مشتركة من اجل ازدهار ونماء الشعبين الشقيقين، داعيا من الله ان يديم الامن والامان على العراق الحبيب وأهله وعلى قطر الشقيقة وجميع البلدان٠\nبه بڕیاری خاوه‌ن شكۆ ئه‌میری قه‌ته‌ر شێخ تمیم بن حمد ال ثانی دوو نه‌خۆشخانه‌ی گواستراوه گه‌یشتنه عێراق و باڵیۆزخانه‌ی عێراق له قه‌ته‌ر سوپاس و پێزانینی ڕۆڵی قه‌ته‌ر ده‌كات.\nباڵیۆز شێخ عومه‌ر به‌رزنجی به ناوی خۆی و كارمه‌ندانی باڵیۆزخانه و سه‌رجه‌م عێراقیه‌كانی ڕه‌وه‌ندی عێراقی له قه‌ته‌ر زۆر سوپاسی خاوه‌نشكۆ تمیم بن حمد ال ثانی ئه‌میری وڵاتی قه‌ته‌ر ده‌كه‌ین كه هه‌ستا به‌و كاره مرۆیه و بڕیاری ناردنی دوو نه‌خۆشخانه‌ی مه‌یدانی ته‌واو به‌هه‌موو ئامێر و كه‌ره‌سته‌یه‌كه‌وه بۆ عێراق یه‌كێكیان بۆ پارێزگای ئه‌نبار ئه‌وی تر بۆ پارێزگای ذی قار وه‌كو هاوخه‌میه‌ك بۆ برایانی عێراق له به‌ره‌نگاربوونه‌وه‌ی كۆرۆنا ئه‌مه‌ش له میانه‌ی ئه‌و په‌یوه‌ندیه پته‌وه برایانه‌یه بوو كه بەڕێز سەرۆکوەزیرانی قه‌ته‌ر په‌یوه‌ندی كرد به سه‌رۆكوه‌زیرانی عێراقه‌وه بۆ قسه‌كردن له‌سه‌ر كۆمه‌ڵێك كه‌یس و له ناویاندا هاوكاریكردنی عێراق له ڕووبه‌ڕووبوونه‌وه‌ی كۆرۆنا و جه‌ختیان كرده‌وه له‌وه‌ی كه به‌رده‌وام هاوكاری عێراق بكه‌ن و میلله‌ته‌كه‌ی بكه‌ن هه‌موو ئه‌م هه‌وڵانه‌ش به بڕیاری خاوه‌نشكۆ ئه‌میری قه‌ته‌ر ئه‌نجامدرا.\nلێره‌دا باڵیۆز شێخ عومه‌ر به‌رزنجی ئه‌م هه‌ڵوێسته مرۆیی و برایانه‌یه به‌رز ده‌نرخێنێت و شتێكی نامۆ نیه بۆ برایانی قه‌ته‌ری وە به‌ڕێز وه‌زیری ده‌ره‌وه دكتۆر فوئاد حوسێن ئه‌ویش لای خۆیه‌وه سوپاس و پێزانینی پێشكه‌شکرد به سه‌رۆك وه‌زیرانی قه‌ته‌ر خالد بن خلیفة ال ثانی بۆ ئه‌م بڕیاره و باڵیۆز به‌رزنجی ته‌واوی هه‌وڵی خۆی داوه بۆ ئاسانكاری ڕێوشوێنه‌كان بۆ گه‌یشتنی فڕۆكه قه‌ته‌ڕیه‌كان به ته‌واوی كه‌ره‌سته پزیشكیه‌كانه‌وه بۆعێراق كه جه‌نابیان به‌رده‌وام له په‌یوه‌ندیدا بوون له‌گه‌ڵ برایانی وه‌زاره‌تی ده‌ره‌وه‌ی قه‌ته‌ر هه‌روه‌ها په‌یوه‌ندی كرا به وه‌زیری ته‌ندروستی دكتۆر حسن التمیمی و دكتۆره حنان الكواری وه‌زیری ته‌ندروستی قه‌ته‌ر و سوپاس بۆ خوا فڕۆكه‌كان گه‌یشتنه عێراق\nلێره‌دا باڵیۆز به‌رزنجی سوپاس و پێزانینی هه‌یه بۆ هه‌موو ئه‌و كه‌سانه‌ی كه به‌شداریان كردووه له ئاسانكاری گه‌یشتنی هاوكاریه پزیشكیه‌كان بۆ عێراق له لایه‌نی قه‌ته‌ری\n- باڵیۆز ابراهیم فخرو سه‌رۆكی فه‌رمانگه‌ی بۆنه‌كان\n- باڵیۆز خالد السلیطی باڵیۆزی قه‌ته‌ر له عێراق\n- به‌ڕێز محمد النعیمی به‌ڕێوبه‌ری نووسینگه‌ی وه‌زاره‌تی ته‌ندروستی عێراق\n- دكتۆر اسامة الرفاعی سه‌رۆكی فه‌رمانگه‌ی عه‌ره‌بی له وه‌زاره‌تی ده‌ره‌وه.\n- به‌ڕێز منهل الصافی سه‌رۆكی فه‌رمانگه‌ی بۆنه‌كان و و به‌ڕێوبه‌ری نووسینگه‌ی وه‌زیری ده‌ره‌وه.\n- كارمه‌ندانه‌ی باڵیۆزخانه به‌تایبه‌تی فه‌رمانگه‌ی بۆنه‌كان.\nلای خۆیه‌وه باڵیۆز شێخ عومه‌ر به‌رزنجی جه‌ختی كرده‌وه له‌وه‌ی كه هه‌موو هه‌وڵێكی خۆی ده‌دات بۆ خزمه‌تكردنی ڕۆڵه‌ی میلله‌ته‌كه‌ی و كاركردن بۆ به‌هێزكردنی په‌یوه‌ندی برایانه‌ی نێوان هه‌ردوو وڵات ئه‌م په‌یوه‌ندیانه بۆ به‌رژوه‌ندی هاوبه‌شی نێوان هه‌ردوو وڵاته له گه‌شه‌سه‌ندنی هه‌ردوو میلله‌ت داواكارین له خودا كه ئاسایش و سه‌لامه‌تی به‌رده‌وام پێ بدات له عێراق و قه‌ته‌ر و هه‌موو وڵاتان\n2020-07-21 0 33\nمنذ 12 ساعة و 9 دقيقة 0 6


ناوەكانی تر ڕەتدەكاتەوە پارتی بۆ (خەلك): كاندیدیمان بۆ وەزارەتی دەرەوەی عيراق تەنیا فوئاد حسێنە – تۆڕی میدیایی خەڵک\n2020/05/14 - 4:45 PM\nپەرلەمانتارێكی پارتی دیموكراتی كوردستان لە پەرلەمانی عیراق، ڕەتیدەكاتەوە حزبەكەی، جگە لە فوئاد حسێن هیچ ناوێكی تری بۆ وەرگرتنی پۆستی وەزارەتی دەرەوەی عیراق كاندید كردبێت.\nمیادە نەجار پەرلەمانتاری پارتی دیموكراتی كوردستان لە لێدوانێكی تایبەت بە (خەڵك) وتی:”كاندیدی پارتی دیموكراتی كوردستان بۆ پۆستی وەزارەتی دەرەوەی عیراق، تائێستا فوئاد حسێنە و هیچ كاندیدێكی تری جێگرەوەیان نییە”.\nبە وتەی میادە نەجار:”ئەو قسانەی لەبارەی ناكۆكی لەنێو حزبەكەدا لەبارەی ناوی كاندیدەكانەوە دەكرێن، دوورن لە ڕاستییەوە، چونكە پارتی دیموكراتی كوردستان حزبێكی مەركەزییە و خاوەن یەك بڕیارە”.\nسەبارەت بە ناكۆكی لەسەر ناوی فوئاد حسێن لەلایەن هەندێك لایەنی عیراقی، یان ناوێكی تر كە لەلایەن پارتی دیموكراتی كوردستانەوە بۆ وەرگرتنی پۆستی وەزارەتی دەرەوە كاندید بكرێت، ئەو پەرلەمانتارەی پارتی وتی:”دەستنیشانكردنی كاندید بۆ وەرگرتنی پۆستەكان ئیستیحقاقی هەڵبژاردنی پارتییە و هیچ لایەنێكی تر بۆی نییە ئەو ناوانە ڕەتبكاتەوە كە لەلایەن حزبەكەیانەوە پێشكەش دەكرێن”.\nمیادە نەجار دەڵێت:”ئەوان كاتێك شیعەكان كەسێتی كازمییان بۆ پۆستی سەرۆك وەزیران كاندید كرد، پارتی دەستوەردانی نەكرد، چونكە ئەو پۆستە ئیستیحقاقی خۆیانە، بۆیە ئەوانیش بۆیان نییە دەستوەردان لەو ناوانەدا بكەن كە لەلایەن پارتییەوە بۆ وەرگرتنی پۆستەكان كاندید دەكرێن”.\nپێشتر سەرچاوەیەك لە پەرلەمانی عیراق بۆ میدیاكان، بوونی خواستى كانديدكردنى هۆشیار زێباری وەزیری پێشووترى دەرەوەی بۆ وەرگرتنی پۆستی وەزارەتی دەرەوە لە حكومەتەكەی مستەفا كازمیدا ئاشكراكربوو، تا فوئاد حسێن لەسەر خواستی هێزە سیاسییەكان دووربخرێتەوە.\nپارتی ديموكراتى كوردستانحكومەتی عیراقعيراقفوئاد حسێنمستەفا كازمیوەزارەتی دەرەوەی عيراق\nسعودیە، ژمارەیەكی تری پێوانەیی توشبوون بە كۆرۆنا تۆماركرا


52577 جار خوێندراوەتەوە\nدواى بوونى ناکۆکى لە نێوانیاندا، یەکێتى زانایانى ئایینى رایگەیاند، مەلا هەڵۆ و مەلا فاتیح شارستێنى ئاشتکرانەوە و داوای لێبوردنیان لەیەکتر کردووە و کێشەکەیان چارەسەرکراوە.\nلەراگەیەنراوێکدا یەکێتى زانایانى ئایینى ئیسلامى کوردستان ئاماژەى بەوەکردووە، "لەسەر راسپاردەی سەرۆکی یەکێتی زانایان لەبارەى ئەو کاردانەوە و قسە لەسەر یەک کردنە و بەکارهێنانی مینبەر بۆ ئەو مەبەستە، هەردوو مامۆستا مەلا فاتح شارستێنی و مامۆستا مەلا هەڵۆ حەمە رەشید بانگهێشتنی لقی سلێمانی یەکێتی زانایان کران."\nباسی لەوەشکردووە، لەدانیشتنەکەدا هەردوولا "گەردن ئازادیی و داوای لێبوردنیان ئاراستەی یەک کرد و لە کەشێکی برایانە بڕیار درا جارێکی تر شتی لەو شێوە دوبارە نەبێتەوەو لاپەڕەیەکی تازە بکەنەوە."\nئەوەشخراوەتەڕوو، لە دانیشتنەکەدا باس لەوەکراوە، کە "مینبەر شوێنی کاردانەوە و قسەی نەشیاو نیە و ناکرێ بە توندی و زمانی هەڕەشە مامەڵە بکرێت، چونکە ئەمە لەگەڵ پەیامی ئیسلام یەک ناگرێتەوە."\nیەکێتى زانایانى ئایینى داواشی لە مامۆستایانى ئایینى کردووە، لەو حاڵەتانە نەکەونە ژێر کاریگەری سۆشیال میدیا و نەبنە مایەی گەرم کردن و وروژاندنی زیاتر و قسەی نەشیاو و لایەنگیریی، هەڵە بە هەڵە چارەسەر ناکرێت.\nئەوەش لەکاتێکدایە لەچەند رۆژى رابردوودا دواى ئەوەى کە مەلا هەڵۆ چەند وشەیەکى نەشیاوى بە هونەرمەند ماریا هەورامى وت، مەلا فاتیح شارستێنى لەسەر مینبەرى مزگەوت بە توندى وەڵامى دایەوە و ئەوەش بووەهۆى دروستبوونى ناکۆکى لە نێوانیان.


دەزگای قەزایی رژیمی ئێران دوو لاوی بەلووچ و مەشهەدی لەسێدارە دا | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران دەزگای قەزایی رژیمی ئێران دوو لاوی بەلووچ و مەشهەدی لەسێدارە دا\nدەزگای قەزایی رژیمی ئێران دوو لاوی بەلووچ و مەشهەدی لەسێدارە دا\nرۆژی کورد: لەگەڵ پەرە گرتنی شەپۆلی لەسێدارە دانی هاووڵاتیان لەلایەن ڕژیمی ئێرانەوە، هەواڵدەرییەکانی ڕژیمی ئیسلامی هەواڵی لەسێدارەدانی دوو لاوی تەمەن ١٩ و ٢٧ ساڵە‌یان لە زیندانەکانی میناب و مەشهد بڵاو کردەوە.\nماڵپەڕی دادگوستەریی پارێزگەی هورموزگان، ڕایگەیاندووە کە لاوێکی تەمەن ٢٧ ساڵە بە ناوی کورتکراوەی (م_ب) و لە دایکبووی ١٣٦٨ی هەتاوی شارستانی “نیکشهر” لە پارێزگای سیستان و بەلووچستان، سەر لەبەیانیی ئەمڕۆ لەسێدارە درا.\nئەو لاوە بەلووچە لەلایەن دەزگای قەزایی ڕژیمی ئیسلامیی ئێرانەوە بە هەڵگرتنی ٢ تۆن ماددەی هۆشبەر، بە کەلک وەرگرتن لە ٣٠ سەر وشتر لە بەلووچستانەوە بۆ هورموزگان تۆمەتبار کرابوو.\nئەو سەرچاوەیە نووسیویەتی: حوکمی (م_ب) لەلایەن دادگوستەریی هورموزگانەوە پشتڕاست کرایەوە و دەستبەجێ بە مەبەستی ترساندن و پێداگریی دەزگای قەزایی لەسەر سزادانی بازرگانان بە ماددەی هۆشبەر بەڕێوە چووە.\nلەلایەکی دیکەوە لاویکی تەمەن ١٩ ساڵەی خەڵکی مەشهەد بەناوی “مورتەزا” کە تۆمەتبار بوو بە کوشتنی کەسێک بەناوی “حوسێن” بەرەبەیانیی ڕۆژی ١٩ی بانەمەڕ لە زیندانی مەشهەد لەسێدارە دراوە.\nماڵپەڕی “رکنا” لەو بارەیەوە بڵاوی کردۆتەوە کە تۆمەتبارەکە لەلایەن دەزگای قەزایی بڕیاری لەسێدارە درانی بۆ دەرچووبوو، کە بەهۆی پێداگریی بنەماڵەی کوژراوەکە، حوکمی لەسێدارە دانەکەی جێىەجێ کراوە.\nسەرەتای ئەم حەوتوویە لاوێکی کوردی خەڵکی شارستانی هەرسین لە پارێزگەی کرماشان، بە تۆمەتی “بڕینی زێڕینگەری” لە گۆڕەپانی ئازادیی کرماشان و لەپیش چاوی خەڵک لەسێدارە درا.\nبابەتی پێشووتەقینەوەیەکی بەرین لە دیاربەکر ڕووی داو تێیدا ٣ کەس کوژراون\nبابەتی دواترسکرتێری حدکا و حدک لە ھەولێر کۆ دەبنەوە


وێبنارێک بەبۆنەی یادی شەهیدانی میکۆنووس لە ئاڵمان بەڕێوەچوو\n17:25 - 31 خەرمانان 2720\nبەبۆنەی یادی ٢٨ساڵەی شەهیدانی میکۆنووس، ڕۆژی شەممە ڕێکەوتی ٢٩ی خەرمانان، لەلایەن کۆمیتەی حیزبی دێموکراتی کوردستانی ئێران لە ئاڵمان، وێبنارێک بۆ بەڕێزان "حەمید نەوزەری" چالاکی سیاسی و بەرپرسی کانوونی پەنابەرانی ئێرانی لە ئاڵمان و هەروەها ''حاجی جوندی'' تێکۆشەری دێرینی حیزب و بەرپرسی کۆمیتەی ناوچەی بێرلین بەڕێوە چوو.\nلەسەرەتادا "حەمید نەوزەری'' لە دوو مژاردا هۆکاری تێرۆرکردنی شەهید دوکتور ''شەرەفکەندی'' و چۆنیەتی ئەنجامدانی ئەو تێرۆرە لەلایەن ڕێژیمی تێرۆریستیی کۆماری ئیسلامیی ئێرانەوە قسەی کرد و وتی:" لە ڕاستیدا کۆماری ئیسلامی هەر لە یەکەم ساڵەکانی هاتنە سەرکاری، دەستی بە تێرۆری موخالیفانی خۆی وەک تێرۆری هاوڕێمان ''جەوادی'' لە ''لارناکا'' کردووە. بەڵام دوای شەڕی ئێران-عێراق بە شێوەی سیستماتیک تێرۆرەکانی کۆماری ئیسلامی و بە تایبەت لە ئورووپا و دەرەوەی وڵات زیاتر پەرەی سەند.\nنەوزەری وتی؛ باسەکە ئەوەیە کە ڕێژیم کۆتایی بە شەڕ هێناوە، لە ڕووی سیاسییەوە بە کردەوە شەڕەکەی دۆڕاندووە و ناچار بە خۆڕێکخستنەوە لە بوارە جۆراوجۆرەکانە بە ماوەیەکی کەم دوای شەڕ بە هەزاران زیندانیی سیاسی ئێعدام کرد.\nناوبراو وتی، جگە لە قەیران و بابەتی سیاسی، کۆمەڵایەتی و خاوەنی ڕێبەرێکی ئایینی بێ ئەزموون و بێ توانای نوێ، لەو نێوەدا پرسی عێراق پرسی کوردستانیشی هاتووەتە سەر. واتە دەبێ بزانین کە تێرۆری میکۆنووس بە کردەوە لە ڕاستای درێژەپێدانی تێرۆری شەهید دوکتور قاسملوو بووە.\nحەمید نەوزەری وتی، ئێمە بە سەرنجدان بەو زانیاریانەی لە جەرەیانی کاری دادگا بەدەستمان هێناوە. هەڵسەنگاندنی بەرپرسانی دەرەجە یەکی ڕێژێمی ئێران ئەوە بووه کە دوای شەڕی عێراق، ئازادی نیسبیی کوردستانی عێراق و پرسگەلی لەو جۆرە، پرسی کورد دەبێت بە یەکێک لە پرسە گرینگەکانی ناوچە.\nناوبراو وتیشی، هەڵسەنگاندنی بەرپرسانی ئەمنیەتیی ئێران ئەوە بووە کە دوکتور قاسملوو بەهۆی کەسایەتی سەرووی حیزبی و ڕێزێک کە نە تەنیا لەنێو هێزەکانی غەیرە کورد لە ئێران بوویەتی، بەڵکوو لە ناوچەکە وەک کەسایەتییەکی بەرزی سیاسی چاوی لێ دەکرا، پێش ئەوەیکە ببێتە مەترسی جیددی و ئیمکانی ئەوەی کە ئیتر لە دەست دەربچێ و کۆماری ئیسلامی دەستی پێ نەگات، دەبێ لە ناوبچێت.\nنەوزەری وتی، هەڵسەنگاندنی ئەوان ئەوە بوو کە بە شەهیدکردنی دوکتور قاسملوو ئیدی حیزبی دێموکراتی کوردستانی ئێران لە ڕووی سیاسییەوە بە کردەوە فەلەج دەبێ و کارایی و کارتێکەریەی کە لە ناوچەکە دەیهەوێ بیبێت، بە کردەوە نامێنێ. بەڵام ئەوان پاش ماوەیەکی کەم بەو ئاکامە گەیشتن کە دیارە ئەوە قسەی من نییە و قسەی بەرپرسانی کۆماری ئیسلامییە کە دوکتور شەرەفکەندی توانی بە خێرایی ئەو بۆشاییە پڕ بکاتەوە، هەڵبەت لەوانەیە سەد لە سەد نەبووبێ، بەڵام بە دڵنیایەوە توانی زۆر لە پرسە گرینگەکانی نێو حیزب و دەرەوە و ناوچە چارەسەر بکات و بەتایبەت لە پێوەندی بە هەوڵەکانی بۆپێکهێنانی یەکیەتییەک لە نێوان ئۆپۆزسیۆنی ئێرانی سەرکەوتوو بێت و هەنگاوی گرینگ هەڵبێنێتەوە. سەرکەوتوویی دوکتور شەرەفکەندی و تواناکانی بۆ پڕکردنەوەی بۆشایی شەهید دوکتور قاسملوو لەنێو حیزبی دێموکرات و ناوچەکە، کۆماری ئیسلامی ئێرانی هێنایە سەر ئەو باوەڕە کە دەبێ ئەویش تێرۆر بکرێت".\n"حمید نەوزەری" لە بەشی دووهەمی قسەکانیدا، باسی لە چۆنیەتی داڕشتنی پیلانی تێرۆری شەهیدانی میکۆنووس لەلایەن ڕێژیمی تێرۆریستیی کۆماری ئیسلامی و هەیئەتی تێرۆر و هەروەها ڕەوتی کاری دادگا و دۆزینەوەی تێرۆرییستەکان و بکرانی سەرەکی ئەو تێرۆرە کرد.\nلە بەشی دووهەمی وێبنارەکەدا ''حاجی جوندی'' باسی لەلایەنە پۆزەتیڤەکانی ڕەوتی دادگای میکۆنووس و بە سەزاگەیاندنی تاوانباران کرد و لەو بارەوە وتی: "هەموومان دەزانین کە ٢٦ی خەرمانان لە مێژووی گەلی کورددا ڕۆژێکی ئاشنایە، ناوی میکۆنووس زۆر شتمان وەبیر دێنێت.\nجوندی وتی، میکۆنووس بە ڕای من دوو خاڵی گرینگی هەبوو، یەکەمیان تاقیکردنەوەیەکی گرینگی حقوقی بوو و دووهەمیش ئەوەیە کە ئاشکرا کردنی تێرۆری دەوڵەتی دژی گەلی کورد بە درێژایی سەد ساڵی تەمەنی خەباتی ڕزگاریخوازی گەلی کوردە. لە باری حقوقییەوە، دەزانین کە دەوڵەتی ئاڵمان ئەزموونی جەنگی جیهانی دووهەمە.\nناوبراو وتی جەنگی جیهانیی دووهەم و لە دەورانی نازیدا شایەتی ئەوە بووین کە بێعەداڵەتی و بێ یاسایی و سەرەڕۆیی چەندە زوڵمێکی گەورە هەم لە جیهان و هەم لە خەڵکی ئاڵمان کردووە. جا بۆیە دەوڵەتی ئاڵمان لە بازسازی دوایی لەباری یاساییەوە هەوڵیاندا کە دەزگای دادوەری، دەزگایەکی سەربەخۆ و ئازاد بێ و لە ژێر هیچ دەزگا و ئۆرگانێکیتردا نەبێت. دادگای میکۆنووس یەکێک لە درێژترین دادگاکانی ئورووپا کە چوارساڵی خایاند، لە ماوەی ئەو ساڵانەدا کۆماری ئیسلامی بە هەزاران فرت و فێڵی ئەنجام دا بۆ ئەوەی ڕێگری لە بەڕێوەچوونی ڕەوتی کاری دادگا بکات و یان لانیکەم بە لاڕێیدا ببات، بەڵام بە خۆشییەوە نەیتوانی لەو پیلانەدا سەرکەوتوو بێت. بەڵکوو دەزگای دادی ئاڵمان سەلماندی کە عەداڵەت و حقووق هەیە.\nجوندی وتیشی دادگای ئاڵمان سەلماندی کە ئەو تێرۆرە لە ئاستی سەرەوەی دەسەڵاتی کۆماری ئیسلامی پیلانی بۆ دارێژراوە و ئەنجام دراوە. کاتێکیش مینۆمێتی شەهیدان بە هاوکاری دۆستەکانی حیزبی دێموکراتی کوردستانی ئێران و چەند ئەندام پەرلەمانتارێکی کورد لە پەرلەمانی ئاڵمان لە شوێنی تێرۆری شەهیدانی میکۆنۆس دانرا، کۆماری ئیسلامی هەوڵی زۆری دا بە ڕێگای سازان و هەڕەشە لە شارەوانی بێرلین ڕێگری لە دانانی بکات. بۆ وەبیرهێنانەوە باسی دەکەم، ئێمە جارێک لەگەڵ هاوڕێی بەرێز کاک دوکتور ''مێرۆ عەلیار'' کە قەراری چاوپێکەوتنێکمان لەگەڵ خانمێکی شارەدار بە ناوی خانم ''مۆنیکا'' هەبوو. ''مۆنیکا'' بۆ خۆی بۆی باس کردین کە باڵوێزی ڕێژیمی ئیسلامی هاتووە و بە زمانێکی چەور هەوڵی داوە کە لە دانانی مێنۆمێنتی شەهیدان پاشگەزمان کاتەوە، کاتێک بە داواکارییەکەی ڕازی نەبووین، پاشان هەڕەشەی کرد و وتی کە ئێمەش لە تاران مینۆمێنتێک بۆ کوشتاری ''هۆلۆکاست'' واتە کوشتاری یەهوودییەکان دادەنێین کە بە پێکەنینەوە پێم گوت بە ڕاستی من زۆر خۆشحاڵ دەبم کاتێک ئێوە جەنایەتێکی ئاوا گەورە بە خەڵکی خۆتان بناسێنن".\nلە درێژەی ئەو وێبنارەدا کۆڕگێران وڵامی پرسیاری بەڕێوەبەر و بەشداربووانیان دایەوە.


لە یەکەم ڕۆژى مانگى ڕەمەزاندا و لە گەڕەکى زەینەبەى شارى قاهیرەى پایتەختى میسڕ، کچە پێشکەشکارێکی ڕادیۆیی لە میسر مێردی خوشکەکەى خۆی کوشت بە تۆمەتی ئەوەى شوێنی مێردەکەى خۆی بۆ پۆلیس ئاشکرا کردووە.\nبەپێى هەواڵى میدیاکانى میسر کە لە زاری سەرچاوەیەکی ئەمنییەوە بڵاویان کردووەتەوە، پۆلیس ڕانیا سەفوەت، بێژەرى (راديو السكة)ی بەتۆمەتى کوشتنى هاوسەرى خوشکەکەى لەماڵەوەى خۆیاندا بە چەقۆ دەستگیر کردووە.\nسەرچاوەکە ئاماژەى بۆ ئەوەش کردووە، بێژەرەکە لە وتەکانیدا لە بەردەم پۆلیسدا وتوویەتى، "من بەرگریم لەخۆم کردووە و نەمویستووە بیکوژم".\nهەر بەپێى وتەى سەرچاوە ئەمنییەکە، ئەوەى کە ڕوویداوە سەرەتا گلەى و دەمەبۆڵێ بووە و دواتر بەرەو مشتومڕ و توندوتیژى ڕۆشتووە.\nئەوەش ئاشکرا کراوە، ڕانیا چووەتە ماڵى خوشکەکەى و توڕە بووە لە زاواکەى کە شوێنى هاوسەرەکەى ڕانیای بۆ پۆلیس ئاشکرا کردووە دواى ئەوەى لە یاسا هەڵهاتووە بەهۆى قەرزێک کە کەوتووەتە سەرى و بڕەکەى 600 هەزار جونیەى میسڕى و ئەو کارەی زاواکەى بووەتە هۆى ئەوەى پۆلیس هاوسەرەکەى دەستگیر بکەن.\nمیدیاکان باسیان لەوەش کردووە، کاتێک ڕانیا تۆمەتەکەى ئاڕاستەى زاواکەى کردووە و ئەویش ڕەتى کردووەتەوە کارێکى وەهاى کردبێت، دەمەبۆڵێ لەنێوانیاندا دروستدەبێت و بێژەرکە پەنا دەباتە بەر چەقۆیەک لەنێو چێشتخانەکەیاندا و پەلامارى زاواکەى دەدات.\nهەر بەپێى میدیا ناوخۆییەکانى میسڕ، دوا بەدواى ڕوداوەکە دراوسێکانیان لە گەڕەکى زەینەبە هەوڵى گەیاندنە زاواکەى ڕانیایان بۆ نەخۆشخانە داوە و ئەمبۆڵانسیان بانگ کردووە بەڵام پێش گەیشتنى بە نەخۆشخانە بەهۆى سەختى برینەکانیەوە گیانلەدەستدەدات.\nسەرچاوە ئەمنیەکە ئەوەشى درکاندووە، ئەو تۆمەتەى کە ئاڕاستەى تۆمەتبارەکە کراوە ئەوەیە کە کوشتنى بەئانقەست نەبووە و لەئەنجامى توڕەبوونەوە بەڕێکەوت بووە و لەئێستاشدا لەلایەن دادوەرى گشتیەوە بەڕاگرتنى تۆمەتبارەکە لەزیندان لێکۆڵینەوە لەڕوداوەکە دەکرێت.


17 | تشرینی یه‌كه‌م | 2017 | PUK CENTRAL COUNCIL\nسەرۆکی پەرلەمان بۆ بارزانی: كاتیەتی دان بە ھەڵە و شكستەكانتان بنێن كە قورس لەسەر گەلەكەمان كەوتون، ناکرێ داھاتوی میللەتێک ببەستنەوە بە حەز و ویستی خۆتانەوە\nسێ شه‌ممه, تشرینی یه‌كه‌م 17, 2017 11:46 pm پارتە سیاسییەکان 0\nسەرۆكی پەرلەمانی كوردستان لەبارەی رەوشی ئێستای هەرێمی كوردستان پەیامێكی بڵاوكردەوە و بەرپرسیارێتی خستە ئەستۆی مەسعود بارزانی. داواشی لێكرد كە دان بە شكستەكانیدا بنێت و دەستلەكاربكێشێتەوە. دەقی پەیامەكەی سەرۆكی پەرلەمان: ھاوڵاتیانی خۆشەویست، كوردستانیانی ئازیز بە داخ و پەژارەیەكی زۆرەوە، ئەم نەوەیەش وەك نەوەكانی …\nدەقی پەیامەکە بخوێنەرەوە.. فوئاد مەعسوم: ڕیفراندۆمی هەرێم کێشەی گەورەی لەنێوان بەغدا و هەولێردا لێکەوتەوە\nسێ شه‌ممه, تشرینی یه‌كه‌م 17, 2017 6:59 pm عیراق 0\nد. فوئاد مەعسوم سەرۆک کۆماری عێراق ڕایگەیاند، ڕیفراندۆمی هەرێم کێشەی گەورەی لەنێوان بەغدا و هەولێردا لێکەوتەوە. فوئاد مەعسوم ئەمڕۆ لە پەیامێکدا ئاماژەی بەوە کرد، تەواوی هێزە ئەمنییەکان رادەسپێرن بەهیچ جۆرێک خۆ لەقەرەی ماف و شکۆیی و رێزی هیچ کام لە هێزەکانی پێشمەرگە و کارمەندان و دانیشتوانی کورد و هەر …\nمەسعود بارزانی پەیامێکی بێ ناوەرۆکی لەسەر هێرشەکەی سەر کەرکوک و ناوچە دابرێندراوەکان بڵاوکردەوە\nسێ شه‌ممه, تشرینی یه‌كه‌م 17, 2017 6:25 pm پارتە سیاسییەکان 0\nمەسعود بارزانی لەبارەی باروودۆخی کەرکوکەوە پەیامێكی بڵاوكردەوە و ئەندامێکی سەرکردایەتی یەکێتی دەڵێت پەیامێکی زۆر خراپ و بێ ناوەرۆک بوو. فەرید ئەسەسەرد وتیشی: بارزانی فەرماندەی گشتی هێزە چەکدارەکانە و خۆی دزیوەتەوە لەو بەرپرسیارێتیە. دەقی پەیامەكەی بارزانی بەدرێژایی مێژوو گەلی كوردستان لەژێر هەڕەشەو زوڵمدا بووەو …\nحەشدی شەعبی لەکەلار و ساڵەح ئاغا دەستیان بە کشانەوە کرد\nسێ شه‌ممه, تشرینی یه‌كه‌م 17, 2017 1:02 pm کوردستان 0\nئیدارەی گەرمیان ڕایگەیاند، ھێزەکانی حەشدی شەعبی لە سەر پردى گردەگوزینەى دەروازەی کەلار و ساڵەح ئاغا دەستیان بە کشانەوە کردووە.\nئیدارەی گەرمیان لەڕونکردنەوەیەک دەدات ..ھیچ مەترسیەک لەسەر ژیانیان نییە\nسێ شه‌ممه, تشرینی یه‌كه‌م 17, 2017 12:32 pm کوردستان 0\nئیدارەی گەرمیان لەڕونکردنەوەیەکی بەپەلەدا کە ئاراستەی دانیشتوانی کەلارو گەرمیان و ڕای گشتی کردوە ڕایدەگەیەنێت، “ھیچ مەترسیەک لەسەر ژیانیان نییەو فەرماندەکانی پێشمەرگەو بەرپرسانی ئیداریی لەکۆبونەوەدان لەگەڵ ھێزەکەی حەشدی شەعبی بۆ ئەوەی بگەڕێنە دواوە”. بەیانی ئەمڕۆ ھێزەکانی حەشدی شەعبی لەسنوری خانەقینەوە …\nروسیا کونسوڵخانەی خۆی لە هەولێر دادەخات\nسێ شه‌ممه, تشرینی یه‌كه‌م 17, 2017 12:19 pm کوردستان 0\nبەهۆی ئەو پشێویەی چەند رۆژێکە دروستبووە و هێزەکانی پارتی بە بێ هیچ بەرگرییەک سەنگەرەکانی خۆیان چۆڵدەکەن، وڵاتانی جیهان لە هەوڵی داخستنی نوێنەرایەتییەکانی خۆیانن لە هەولێر. لەو بارەیەوە “میخائیل بوگدانوف” جێگری وەزیری دەرەوەی روسیا لە کۆنفرانسێکی رۆژنامەوانییدا رایگەیاندووە پلان دادەڕژێن بۆ گواستنەوەی …\nهاوڵاتیانی كەركوك گەڕانەوە\nسێ شه‌ممه, تشرینی یه‌كه‌م 17, 2017 11:35 am کوردستان 0\nهاوڵاتیانی شاری کەرکوک کەلە دوای هێرشی هێزەکانی حەشدی شەعبی و هێزە عیراقیەکان ماڵەکانی خۆیان چۆڵکرد لە ئێستادا بەهۆی ئارامی دۆخی کەرکوکەوە دەگەڕێنەوە زێدی خۆیان. دوێنی ١٦ ی تشرینی یەکەمی ٢٠١٧ هاوڵاتیانی کەرکوک لەکاتی جموجۆڵە سەربازییەکانی هێزەکانی عێراقدا، ماڵەکانی خۆیان جێهیشت و ڕوویان لە ناوچەکانی دیکەی هەرێمی …\nزێرەڤانی پارتی ناحیەی باقرت و گوندەکانی دەوروبەی چۆڵ کرد\nسێ شه‌ممه, تشرینی یه‌كه‌م 17, 2017 11:07 am کوردستان 0\nپارتی مەخمور و گوێرو قەراج و سەگەڕانى چۆڵكرد\nسێ شه‌ممه, تشرینی یه‌كه‌م 17, 2017 10:57 am کوردستان 0\nپارتی دیموکراتی کوردستان بەتەواوی قەزای مەخمورو ناحیەکانی گوێڕو دەڤەری قەراجی چۆڵکردو خەڵکی ناوچەکەش ئاوارەبون، بەرپرسێکی یەکێتیش لەمەخمور زانیاریی زیاتر ئاشکرادەکات، ڕاشیدەگەیەنێت، “سەرباری چۆڵکردنی ناوچەکە لەلایەن پارتیەوە، بەڵام ھیچ ھێزێکی عیراقیش تائێستا نەھاتونەتە ناوچەکەمان”، ئاشکراشیدەکات، …\nھەناردەی نەوت له کێڵگەکانی ھاڤاناو بای حەسەن ڕاگیرا.. نرخێكی نوێشی تۆماركرد\nسێ شه‌ممه, تشرینی یه‌كه‌م 17, 2017 10:08 am کوردستان 0\nبەھۆی کۆنترۆڵکردنی کێڵگە نەوتیەکانی سنوری پارێزگای کەرکوک لەلایەن ھێزە عیراقیەکانەوە نرخی نەوت بەزربونەوەی تۆمارکردو کاریگەری لەسەرئاستی ھەنارکردنی نەوتی خاویش دروستکردوە لەڕێکخراوی ئۆپیک. سەرچاوەکانی ھەواڵ بڵاویانکردۆتەوە، نرخی یەک بەرمیل نەوتی خاو بە ٥٨ دۆلارو دوو سەنت مامەڵەی پێوەکراوەو بەرمیلێک نەوتی خاوی …


KurdMax TV – Dramai Ashqy Shetana1 2 Sorani dramay Ishqy Shetana Warzi Duham dramaiaki Romasi Dramaia Eshqi Shetana Eshqy Shetana ishqe Shetana Ashqi Shetana Ashqe Shetana. Kanali Kurd Max ba hardw zaraway Sorani u Badini peshkashy akat 2016.\nAshna23 10 days ago\nزۆر سووپاستان ئەکەین کە دڵمان نەشکێنن❤?\nتکایە وەرزی دووەم دابنێن


ئایا داعش دەتوانێ چۆک بە وڵاتانی ئەوروپا دابدا؟\nوەڵامدانەوەی ئەم پرسیارە ڕەنگە هەروا کارێکی سادە و ئاسان نەبێت لەوەی بتوانین بە بەڵێ یان بە نەخێر،وەڵامی بدەینەوە. پێش هەرچ شرۆڤەیەک بۆ وەڵامدانەوەی ئەو پرسیارە پێویستە کەمێک بگەڕێینە دواوە،یانی سەرێک بدەین لە مێژووی ڕابردوی سەدەی بیست و لەوێدا هەڵوێستەیەک بکەین تا بزانین لەو سەردەمەدا فاشیزم چۆن بەرهەم هات وە کێ لەپشتی هیدایەت دانیەوە بوو. دەوڵەتانی سەرمایەداری و ئیمپریالیزم لەسەرەتای سەدەی بیستدا، لەنێو گێژاو،وە قەیرانی ئابوری و سیاسیدا بون، دەرئەنجامی کۆتای جەنگی یەکەمی جیهان و دابەش کردنی سەرزەمین لەنێو براوەکانی جەنگدا،یانی دەوڵەتی ئینگلیس و فەرەنسا و ئەمریکادا. لەم نێوەدا،دەوڵەتانی ئەوروپا بەگشتی لەنێو قەیراندا دەگوزەرا و ناڕەزایەتیە کرێکاری و جەماوەریەکان لە گشت وڵاتاندا، لەمەیداندا بون. خودی ئەو ناڕەزایەتیە کرێکاریانە،بۆ دەوڵەتانی سەرمایەداری مایەی ترس و دڵە ڕاوکێیەکی ئێجگار گەورە بوو. بۆ بەرگرتن لە بەرپاکردنی شۆڕشی کرێکاران و چین و توێژە هەژارکراوەکان، قۆناخ بۆ دەسەڵاتدارانی سیستەمی ئیمپریالیزم و بۆرژوازیەت وای پێویست دەکرد کە دەست ببرێت بۆ بەرپا کردنی جەنگێکی تر، تا سەرلەنوێ جیهان دابەش بکرێتەوە لەنێو گشت دەوڵەتە زلهێزەکاندا(دیارە لەم نێوەدا،ئەڵمانیا دۆڕاوی نێو جەنگی یەکەمی جیهان بوو،وە پێویستیەکانی دەوڵەتی سەرمایەداری ئەڵمانیا وای دەخواست بەبێ بەرپا کردنی جەنگێکی تر ناتوانێت هەیمەنەی خۆی بگەڕێنێتەوە نێو ڕکابەری براوەکانی جەنگی یەکەمی جیهان). فەلسەفەی شۆفێنیستی و ڕەگەز پەرستی و ئایدۆلۆژیای ڕەگەزی ئەڵمان باڵاترە لە ڕەگەزی کۆی مرۆڤایەتی،ئەو چەکە کوشندەیە بوو(دیارە لەپێش هیتلەریشدا،بسمارک و ویلهیلمی دوەمی ئیمپراتۆری ئەڵمانیا بانگەشەیان بۆ بەرز ڕاگرتنی ڕەگەزی ئەڵمانی دەکرد. ئەم زانیاریانەم لەپەرتوکی مێژووی سەدەی نوێ وەرگرتوە کە لە دوو بەرگدایەو کۆمەڵێک نووسەر نووسیویانە،وەرگێڕدراوەتە سەر زمانی کوردی). بۆ دەوڵەتانی وەک بەریتانیا و فەرەنسا و ئەمریکا، سەرهەڵدانی شۆڕشی ئۆکتۆبەری ساڵی ١٩١٧ ئیتر بوو بوە جێگای ترس و نیگەرانی تەواویان، وەک پێشتر ئیشارەم پێدا، ناڕەزایەتیە کرێکاریەکان و سەرهەڵدانی بزوتنەوە جۆراو جۆرەکانی سۆسیالیستی لە گشت وڵاتانی ئەوروپادا تا دەگات بە ئەمەریکا، لە پەلوپۆ کشان و سەر بەرز کردنەوەدا بوون(کاریگەری شۆڕشی بۆلشەویک لەسەر کۆی جیهان، هێندە لە کاردا بوو،ئیتر بەبێ بەرپا کردنی جەنگێکی دڕندانەو کاولکاریانە،نەدەتوانرا بەر بەو شەپۆلە بگیرێت. لێرەدایە، کە دروست بونی پارتی نازی و شۆفێنیستەکانی وەک مۆسۆلۆنی لە ئیتالیا و فرانکۆی ئیسپانیا،دێنە مەیدان و لەترسی گەشەی سۆسیالیزم،دەوڵەتانی براوەی نێو جەنگی یەکەمی جیهان،بەڕاستەوخۆ کەوتنە پشتگیری لەو فاشیزمە دڕندانەیە. دواتر،لە ساڵی ١٩٣٩ لەلایەن هیتلەری دژە کۆمۆنیست و دژە جولەکەوە،بەرپا کردنی جەنگ ڕاگەیەنرا لە دژی وڵاتانی ئەوروپا. خاڵی هەرە سەرەکی جەنگی هیتلەر و نازیسم و فاشیزم، بۆ لەناو بردنی شۆڕشی سۆسیالیستی شورەوی بوو.لێرەدا پێویستە خاڵێکی گرنگ ئاماژە پێ بکەین، ئەویش تێچوی جەنگە. خودی جەنگە ئیمپریالیستی و جەنگی سیستەمی سەرمایەداری،کارێکی وا دەکات، کە گشت کایە پیویستیەکان هەر لە بەرهەم هێنانەوە تا دەگات بە کایە خزمەت گوزاری و پەروەردەییەکان،توشی داڕوخان ببن و خەرجیەکان لەو پێناوەدا بە ڕێژەیەکی زۆر کەم دەکرێتەوە،ئەویش لە پێناوی وەگەڕ خستنی ماشێنی جەنگ و خەرج کردنی زیاتری بودجەی دەوڵەت لە بەرهەم هێنانی چەک و جبەخانەی سەربازیدا، ئەو باجەیش تەنها چین و توێژەکانی خوارەوە دەیدەن. یانی زیاد کردنی باج و کەم بونەوەی کار و بەرهەمهێنان. لێرەدا بۆمان ڕون دەبێتەوە کە خودی سیستەمی کاپیتاڵیزم بە چ ئەندازەیەک ڕێگرە لەبەردەم گەشە سەندنی ئابوریدا. چونکە ئامانجی ئەو سیستەمە چەوسێنەرە، هێنانی خۆش گوزەرانی نیە بۆ کۆمەڵگاکان،بەڵکو تەنها ئامانجی قازانجی زیاترە بۆ خودی چینە دەسەڵاتدارەکە و خودی خاوەن کارگە زەبەلاحەکان. ئالێرەدایە بۆمان ڕونتر دەبێتەوە، لەوەی بزانین بۆچی بزوتنەوە فاشیستی و ڕەگەز پەرستەکان پەیدا دەبن و ئامانج و بەرنامەیان لە خزمەتی کام چینی کۆمەڵایەتی کۆمەڵگادایە؟ سەدەی بیست بەسەدەی دوو جەنگی ماڵوێران کەری ئیمپریالیزمی نێونەتەوەیی ناسراوە لە دژی هاتنە مەیدانی شۆڕشە کۆمەڵایەتیە ئازادیخوازەکان و شۆڕشە کرێکاریەکان لە گشت جیهاندا.\nسیستەمی سەرمایەداری هەمیشە بۆ چارەسەری قەیرانەکانی و بۆ چارەسەری بێکاری و هەژاری کۆمەڵگاکان،لەلایەک دەست بۆ بەرپاکردنی جەنگ دەبات و لەلایەکی تریش دەست بۆ دروست کردنی بزوتنەوە جۆراو جۆرە فاشیستیە دینی و قەومیەکان دەبات.\nزۆرینەی ئێمە شاهیدی ڕوداوە خوێناویەکەی ١١/سێپتێمبەری/٢٠٠١ ین، خودی ڕوداوەکە، کارێکی تیرۆریستی بوو. بکەرانی ڕوداوەکە(دیارە هێشتایش ئەسڵی دۆسیەکە دیار نیە، لەوەی تا چەند دەستی خودی دەزگای هەواڵگری ئەمریکا لە پشتیەوەیەتی، بەڵام بەگشتی کارەکە لەئەستۆی ڕێکخراوی تیرۆریستی ئەل قاعیدەیە) لە ساتەوەختی ئەو ڕوداوەدا،کە هەزاران مرۆڤی سیڤیلی کردە ئامانج، جۆرێک لە سەرەتای نەخشە ڕێگای سەدەی بیست و یەکی بەئێمە ووت. یانی ئەم سەدەیە گەرچی نەبێتە سەدەی بەرپا کردنی شۆڕشە کرێکاریەکانیش،بەڵام ناکرێت وەک سەدەیەکی خۆش گوزەران و ئارام ببینین. ئەو پەیامە،پەیامی بەرپا کردنی جەنگ و کۆتای نەهێنان بەجەنگ بوو. چونکە،ئەم سیستەمە دڕندەیەی کاپیتاڵیزم،خۆبەخۆ ناتوانێت بەدەر لە قەیران و جەنگ بژی. لەبەر ئەوەی ئەو تەنها ئامانجی قازانجی زیاتر و کەڵەکە کردنی زیاتری سەرمایەیە،لەدەستی چینێکی کەمینەی دەسەڵاتداری چەوسێنەردا. جەنگ دژی ڕێکخراوی تیرۆریستی ئەل قاعیدە لە ئەفگانستان،لەدوای ڕوداوی داڕوخانی دوو تاوەرە بازرگانیەکەی ئەمریکا،دەستی پێکردوە،وەتائێستا بەردەوامە و هیچ ئاماژەیەکیش دیار نیە بۆ ئەوەی بڵێین،ئیتر لەم خاڵەدا جەنگ دەوەسێنرێت و ژیان دەگەڕێتەوە بۆ کۆمەڵگاکان و کۆتای بەهەژاری و بێ کاری دەهێنرێت و چیتر جەنگ بەناوی،جەنگ دژی تیرۆریزم بونی نامێنێت.\nقەیرانی دارای ئەمریکا لە ساڵی ٢٠٠٨،بەئەندازەیەک بوو،کە هیچ کلۆجێک نەمایەوە لەم سەر زەمینەدا پشکێکی بەر نەکەوتبێت، دەسەڵاتداران و دەوڵەت داران،لەترسی نەکەوتنی بانکە زەبەلاحەکان،هاتن و لە بودجەی دەوڵەت،دەستیان گرت لەنەکەوتنی بانکەکاندا، لەوێدا، خەزێنەی حکومەت خاڵی دەبێتەوە، ئەویش بەدوای خۆیدا کەم کردنەوەی خزمەت گوزاریەکان و کەم کردنەوەی داهات و بەرز بونەوەی ڕێژەی بێکاری زیاتری بەدوای خۆیدا هێنا. دیارە ناڕەزایەتیە کرێکاریەکان لە گشت وڵاتانی گەورەی خاوەن پیشەزایدا برەوی سەند و شەقامەکان بە ملیۆنان لە کرێ وەرگرەکان پڕ بوون. بەڵام چونکە، لەم سەدەیەدا بزوتنەوە سۆسیالیستیە کرێکاریەکان بەو ئەندازەیە لەبوندا نین، ئاراستەکان نەیان توانی وەرگەڕێن بەرەو بەرپا کردنی شۆڕشی سۆسیالیستی لەنێو خودی دڵی ئەم وڵاتە خاوەن پیشە سازیە زەبەلاحانەدا، کارەکە زیاتر بەجۆرێک لە ڕیفۆرم خوازیش نەبوو.\nخودی کاریگەری ئەو قەیرانە داراییە، زیاتر لەنێو وڵاتانی ڕۆژهەڵات و باکوری ئەفریقادا، خۆی دەرخست و بەناچارانە، دەست برا بۆ بەرپا کردنی ڕاپەڕین و جۆرێک لە شۆڕش کردن، لە دژی دەسەڵاتە دیکتاتۆریەکان. ئەوەی دیمان لە ساڵی ٢٠١٠ وە، سەرەتا لە تونسەوە،سەرهەڵدان دەستی پێ کرد و هەندێک لەدەسەڵاتدارە دیکتاتۆر و بنەماڵەیەکان کۆتای پێهات، لەو نێوەدا،داواکاریە کۆمەڵایەتیەکان، زیاتر بۆ دابین کردنی ژیانێکی باشتر وە بونی ئازادی و نەمانی هەژاری بوو. خودی ئەو ڕەوتە مەدەنیانەی لەمەیدانەکاندا بوون،(ئەگەر چی خاوەنی دیدێکی ڕۆشنیش نەبون لەوەی سەرکردایەتی ڕاپەڕینەکان بکەن)بەڵام لەنێو هزری سەرانی کاپیتاڵیزمدا مایەی ترس بوون لە گەشە سەندنی ئەو ڕەوتە ئازادیخواز و یەکسانیخواز و مەدەنیانەدا.(میسر و تونس و سوریا تا دەگات بەیەمەن و لیبیا، بی بەری نەبوون لەو بزوتنەوە جەماوەری و مەدەنیانە) بوونی ئەو ڕێکخراوانە، دەرئەنجام، بۆ دامرکاندنەوەی ئەو ڕاپەڕین و ناڕەزایەتیە جەماوەریانە،سەرانی زلهێزانی ئەمریکا و ئەوروپا، بەناڕاستەوخۆ هاتن و پشتگیریان لە بزوتنەوە ڕادیکاڵە تیرۆریستە ئیسلامیەکان کرد،(ئەوانێک لەنێو سندوقی تایبەتدا هەڵگیرابون بۆ ڕۆژی تایبەت)، تا لەو ڕێگایەوە جارێکی تر جەنگە کاولکاریەکانیان درێژە پێ بدەن و ناوچەکە نوقمی بی ئاسۆی و بێ ئومێدی بکەن.(دیارە کارێکی وایشیان کردوە،بەڵام تا کۆتای ناتوانن کۆمەڵگاکان لەبەردەم هەڕەشەی تیرۆریزمی ئیسلامی سیاسیدا بهێڵنەوە).\nڕێکخراوی تیرۆیستی داعش، بۆخۆی بەرهەمی نێو ئەو قەیران و جەنگەیە کە لە وڵاتانی ڕۆژهەڵاتدا خراوەتە گەڕ و پاڵ پشتە نهێنیەکەی ئەو ڕێکخراوەیش خودی زلهێزانی سەرمایەداری جیهانە. هەروەک چۆن لە دوای ساڵی ١٩١٨ وە ڕەگی ئایدۆلۆژیای فاشیزم گەشەی کرد لە وڵاتانی ئەوروپادا، ئێستایش، ڕێکخراوی تیرۆریستی داعشی ئیسلامی سونی هەڵگری ئەو فاشیزمەیە،بەڵام لە قەومی بونەکەیدا نیە،بەڵکو لە ئیسلام بونەکەیدایە. باشە گەر خودی سەرانی زلهێزی ئەمریکا و ناوچەکە ئاگادری سەرهەڵدانی ئەو ڕێکخراوە نەبن بۆچی ناتوانن بە زیاد لە سی وڵاتەوە لەناوی ببەن؟ ئاخۆ گەر کاپیتاڵیزم هێندەی فاشیزم سود مەند نەبێت لەو ڕێکخراوە،چۆن ئەبوبەکر بەغدادی لە نێو زیندانەکانی خۆیاندا ئازاد دەکەن و ڕێگای پی دەدەن ئەو ڕێکخراوە دروست بکات؟ ئاخۆ دەوڵەتێکی وەک دەوڵەتەکەی ئەردۆغان و دەوڵەتی ئال سعود و قەتەر و کێ و کیی تر،بەڕاستەوخۆ لە پشت داهات و ئابوری ئەو ڕێکخراوەدا نەبن چۆن ئەو ڕێکخراوە دەتوانێت نەوتی ژێر دەستی بفرۆشێت و لە ڕێی ئەو دەوڵەتانەوە جیهادیەکانی پێ بگات؟ بۆچی لەبونی زیاد لە سەدان بەڵگە کە دەری دەخات دەوڵەتەکەی ئەردۆغان لە پشت کۆمەک کردنی جیهادیەکانەوەیە،بەڵام دەوڵەتانی زلهێزی کاپیتاڵیزم لە گوڵێکیش کەمتری پێ ناڵێن؟گرنگی پێدان بەڕێکخراوێکی توند ڕەوی وەک داعش لە وڵاتانی ڕۆژهەڵاتی ناونووس بە وڵاتانی ئیسلامی،ئەگەر بۆ دامرکاندنەوەی خودی بەرهەمی کۆمەڵگای مەدەنی نەبێت لە پێناو کام ئامانجی مرۆیدایە؟ زیاد بونی باڵە توند ڕەوە سەلەفی و جیهادیەکان کە بەئاشکرا لەلایەن مەڵبەندەکەیانەوە کە سعودیەی عەرەبی ئالەکانە بۆ چیە و ئامانج لێیان چیە؟ بۆچی دەوڵەتانی زلهێز بەو ئەندازەیە دەستیان بەباڵی ئەو حاکمیەتە پاشایەتیە ملهورە دژە ئازادیەوە گرتوە؟ ژنان لەنێو سعودیەو وڵاتانی دیکە نەک خاوەن ماف و ئازادیەکانی خۆیان نین،بەڵکو لەکۆیلەیش کۆیلەترن. بۆچی دەوڵەتانی زلهێز و ئەوروپا ئامادە نین لەڕێی کۆمەک کردن بەڕێکخراوە فیمینیستی و ئازادیخواز و یەکسانیخوازەکانەوە بێن هەنگاو بەرەو پەروەردەیەکی مرۆیانەی مۆدێرن ببەن؟ ئەگەر سیستەمی کاپیتاڵیزم بۆخۆی داعش ئاسا نەبێت،ئەوکات دەبێت دڵنیابین لەوەی ئەو ڕێکخراوە تیرۆریستیانە ناتوانن لەهیچ کوێیەکی ئەم سەرزەمینەدا گەشە بکەن.بەکارهێنانی ئاین وەک ئامرازێکی سەرکوت گەر و جودا خواز و هەڵگری چەمکە شۆڤێنیستی و ڕەگەز پەرستیەکان،بۆخۆی دەبێتە باشترین چەکی دەستی دوژمن کارانە بەدەستی کۆی ئەو دەوڵەت و سیستەمە چەوسێنەرانەوە لەهەر کوێیەکی ئەم سەرزەمینەدا بن. دەڵێن؛ ئاین بێ بەریە لەو توند ڕەویەو خودی سەرانی کاپیتاڵیزم بانگەشە بۆ ئاین دەکەن کە بنەڕەتی ئاین بۆ پێکەوە ژیان و ئاشتیە لەنێو گەلاندا. دەی باشە ئەگەر وایە خودی ئەو ڕێکخراوە تیرۆریستیە دینیانە هەڵقوڵاوی نێو کام ژینگەن؟ ئاخۆ گەر ئاین بێ بەری بێت لە ئامانجی ئەو ڕێکخراوە سەلەفی و داعشی و شیعیانە، بۆچی لەکۆی کردوە ئینسان کوژی و ژن کوژیەکانیاندا، چەندین ئایەت دەخوێننەوە پێش ئەوەی کوشتارگاکەیان ئەنجام بدەن؟! ئاخۆ ئەگەر ئەو ڕێکخراوانە سەر بەناوەڕۆکی ئاین نەبن، کەوایە ئێوە خودانی سەرانی کاپیتاڵیزم بەرهەمتان هێناوە! لەکاتێکی وایشدا دەکرێت پێش تاوانبار کردنی هەرچ ئایدۆلۆژیایەک بێن و پەنجەی تاواباری بۆ خۆتان و خودی سیستەمەکەتان درێژ بکەن!\nمێژووی دەسەڵاتە چەوسێنەرە دژی ئازادیخواز و یەکسانیخوازەکان پڕاو پڕە لە تاوانی دڕندانە. مرۆڤ تەنها مێژووی ڕابردوی ئەو دەوڵەتە کاپیتاڵیزمانە بخوێنێتەوە لە سەرسەرێتی و شەلاتێتی ئەو چەقۆ بەدەستانەی سەرمایەداریە، بەباشی تێ دەگات. ئاخۆ لەنێو کۆمەڵگایەکی سەرقاڵ کراو بەو ڕەوتانە، بۆخۆی بۆ کوشتنی کۆی مەدە مەدەنیەکان نیە؟ کەوایە دەبێت بپرسین؛ ئاخۆ کاپیتاڵیزم دەخوازێت کایە مەدەنی و کایە ئازادیخوازیەکان لەنێو کۆمەڵگادا گەشە بکەن و ڕێگا لە نەزانی و خورافەی ئاینی بگیرێت؟ بێ گومان وەڵامەکەی نەخێرە. ئەو ئازادیەی لیبراڵیزم و نیو لیبراڵیزمی بۆرژوازی ئیدیعای بۆ دەکەن، ئازادی و بەرابەری بۆ مرۆڤەکان نیە،بەڵکو ئازادی بۆ بازاڕی ئازد و دەست واڵا بونی کۆمپانیا زەبەلاحە قازانج هێنەرەکانی چینی سەرمایەدارانە. ئەو ئازادی و بەناو دیموکراسیەتە تەنها بۆ وەگەڕ خستنی لەمپەری بەردەم ئازادی و دیموکراسیەتی ڕاستەقینەیە، کە دەیەوێت کۆتای بە هەیمەنەی بازاڕی ئازادی چەوسێنەرانەی سیستەمی سەرمایەداری بهێنێت. بەڕێزان، ئەوەی داعشە ئەسڵیەکەیە خودی سیستەمی نیولیبراڵیزمی سەرمایەداریە.\nدەوڵەتانی ئەوروپا شکست ناخۆن لەبەردەم داعشدا،بەڵکو ئەوەی باجەکەی دەدات خەڵکی سیڤیل و کۆمەڵگای مەدەنیە،ئەو کەلتورە مەزنەی لەنێو گەلانی ئەوروپادا بونی هەیە لە کایە زانستی و چۆنیەتی تێکەڵاو بونیە گەردونی و پێکەوە ژیانیەکانەوە، ڕاستی بەرهەمی سیستەمی چەوسێنەرانەی سەرمایەداری نیە،بەڵکو بەرهەمی خەبات و شۆڕشە ئازادیخواز و یەکسانیخوازەکانی چینی کرێکار و بزوتنەوە سیاسیە جەماوەریەکانە، لەماوەی مێژوی پڕ لەکێشمەکێش و مل ملانێ خوێناویەکاندا بەدەستیان هێناوە. ئێستا لەڕێگای وەگەڕ خستنی ئایدۆلۆژیا ڕاسیستی و فاشیستیەکانەوە،جارێکی تر دەخوازن کۆمەڵگا ئەوروپیەکان داببڕن لەو کۆ چەمک و کەلتورە مرۆڤ دۆستیانەیە. خودی تەقینەوە خۆ کوژیەکان لەو پێناوەدایە و کەسی خۆکوژ مەبەستی نیە تەنها خەڵکی ئەوروپی بکوژێت،بەڵکو ئامانجی نەهێشتنی ئارامی و پێکەوە ژیانی نێو گەلە جۆراو جۆرەکانە لە نێو هەر ولاتێکی ئەوروپیدا.کردنەوەی زۆرترین مزگەوت و شوێنە ئاینیەکان لە وڵاتانی ئەوروپیدا، بەتایبەت لە بەلجیکاو فەرەنساو بەریتانیا و ئەڵمانیا.....تاد،بۆخۆی بۆ خزمەت کردن بە کەلتوری دیموکراسیەت خوازی ڕاستەقینە نیە،چونکە سەرانی دەوڵەت و دەزگا هەوڵگریەکان باش لە ناوەڕۆکی ئاین تێ گەیشتون و دەزانن لەنێو هیچ ئاینێکدا دیموکراسیەت و مافی مرۆڤ و ئازادی بیرورا بونی نیە،بەڵام ئەوان دێن و زیاتر گەشە بەو چەمکە دەدەن. بۆچی نایەن لەبری مانەوەی جەهل و کۆنەپەرستی ئاینی و قەومی کەلتور و پەروەردەی کۆمەڵگای مەدەنی و یەکسانیخوازی برەو پی بدەن؟ خۆ دەکرێت بڵێین لەم کایەشدا هیچیان نەکردوە،نەخێر شتیان کردوە،چونکە لەنێو قوتابخانەکاندا پەروەردەی مەدەنی بونی هەیە،بەس بەو ئەندازەیە نیە پێویست بێت بۆ سڕینەوەی ئەو کەلتورە توند ڕەویەی زۆرینەی تاکی موسوڵمان هەڵگریەتی.\nبۆ دەم کوت کردنی هاتنە مەیدانی بزوتنەوە ئازادیخواز و یەکسانیخوازەکان لە وڵاتانی ئەوروپادا، لەبەکارهێنانی بەهانەی کاری تیرۆریستیەوە، ڕێگری دەکرێت لە خۆپیشاندانەکان و باری نائاسای ڕادەگەیەنرێت. بەڵام لەو دیو پەنجەرەکانەوە، گەشە کردنی پارتە ڕاسیستیەکان دەبێت و لەنێو کۆمەڵگاکاندا گەرای خۆیان دادەنێن. بۆ وەڵام دانەوە بە لێشاوی کۆچی ملیۆنی پەنابەران و ڕێگری کردن لێیان لەوەی بگەنە وڵاتانی ئەوروپا،دێن دەستی تیرۆریستان واڵا دەکەن تا کاری خۆکوژی ئەنجام بدەن،(بەڵام نایەن جەنگە تاڵانچێتیەکانیان کۆتای پی بهێنن لە وڵاتانی ڕۆژهەڵاتدا و تا دێت بەرەی ئاگری جەنگی کاول کاریانەیان فراوانتر دەکەن. دەوڵەتە ملهوڕەکەی ئەردۆ داعش بەوەحشیانەترین شێوە بەر بوەتە گیانی خەڵکی ئازادیخوازی باکور و دەیان کوژێت و کاری جینۆساید کردنی بەکۆمەل ئەنجام دەدات لەلایەک،وە لەلایەکی تر کۆی ماڵ و حاڵی ئەو کۆمەڵگایە دادەڕوخێنێت لەڕێی بۆمبە جۆراو جۆرە کانیەوە، بەڵام هیچ دەوڵەتێکی زلهێزی ئەوروپا و جیهان نەهاتن ڕێگری بکەن لەو تاوانکاریانە. خودی ڕێکخراوی تیرۆریستی داعش، هات کۆی شارستانیەتی نێو سوریا و عێراقی وێران کرد(لەو جێگایانەی لەژێر دەستیدایە)،وە زلهێزانیش بەچەکە وێرانکاریەکانیان کۆی خانو کارگە و جێگا بەرهەم هێنانەکانیان کاول کرد. ئیتر دڕندایەتی لەوە زیاتر دەبێت چی بێت لەنێو ئامانجی داعش و بەربەریزمی سیستەمی سەرمایەداریدا!؟) لەم ڕێگایەشەوە،خەڵکی ناچار دەکەن بەوەی جۆرێک لە ڕق لە بێگانە پەیدا بکەن وە ڕاسیسمی دینی و ڕاسیسمی قەومی لەبری بەرەو پێشچونی پەروەردەی یەکسانیخوازی، جێگای پێ بگیرێتەوە. ئەوەی لەم نێوەدا سود مەندی سەرەکیە،خودی دەوڵەت و خاوەن شەریکە زەبەلاحەکانی چەک و تەقەمەنی و شەریکە زەبەلاحەکانی سەرمایەدارەکانە. چونکە بۆ ئەوان دەرگاکان واڵا دەبێت لەبیانوی لەناو بردنی تیرۆر، دەست ببەن بۆ تاڵانیەکانیان لە وڵاتانی ژێر دەستیاندا و جەنگەکانیان درێژە پێ بدەن. لێرەدایە بۆمان ڕون دەبێتەوە، بۆچی ڕێکخراوە تیرۆریستیەکان دەرگایان بۆ واڵا دەکرێت، وە بۆچی ڕێگری دەکرێت لە پەروەردەی یەکسانیخوازی نێو گەلان و ڕێگری دەکرێت لەگەشەی پارتە سۆسیالیستیە زانستیەکان و پارتە دیموکراتیکە ڕاستەقینەکان کە ئامانجیان نەهێشتنی فاشیزم و بەربەریەتی مرۆڤ کوژیە!


دووەم سالۆنیکی 1 KSS – 2. Tesalonickým 1 SNC | Biblica\nدووەم سالۆنیکی 1 KSS – 2. Tesalonickým 1 SNC